Fransada Allaha inam getdikcə azalır - 51 faiz insan "yox" dedi » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nFransada Allaha inam getdikcə azalır - 51 faiz insan "yox" dedi\n14:31 / 05.10.2021\nFransada Allaha inam getdikcə zəifləyir.\nSfera.az xəbər verir ki, 2021-ci ildə fransızların yüzdə 51 faizi Allaha inanmadıqlarını söyləyib. Bu nisbət 2011-ci ildə yüzdə 44 faiz idi.\nDin Jurnalistləri Birliyinin (Ajir) araşdırmasına görə, sorğu zamanı respondentlər "Allaha inanırsınız?" sualına "yox" cavabı verib.\nMaraqlı məqam ondan ibarətdir ki, 74 il əvvəl, yəni 1947-ci ildə fransızların 66 faizi Allaha inanırdı.\nAraşdırmanın detallarında 65 yaşdan yuxarı insanların (58 faiz) və 18-34 yaşlarında (48 faiz) olanların ən çox Allaha inandıqları diqqət çəkir. Sorğuda respondentlərin 91 faizi "COVID-19 epidemiyası sizi dinə yaxınlaşdırıbmı?" sualına "yox" cavabını verib, lakin 9 faiz daha çox ibadət etdiklərini bildirib.\n2009-cu ilin noyabr ayında ailələrin yüzdə 58 faizi bəzən din haqqında danışdıqlarını bildirsə də, bu gün insanların yalnız 38 faizi ailəsi ilə dini mövzularda danışdığını söyləyir. Dost mühitində bu nisbət yüzdə 29-a düşür.\nFransızların katolik dünyasının mənəvi lideri olan Papa Fransis haqqında fikirlərinə gəlincə, fransızların yüzdə 41 faizi düşünür ki, Papa Katolikliyin dəyərlərini "ədalətli", 44 faizi "nə yaxşı, nə də pis" və 15 faizi "olduqca pis" müdafiə edir.\nFransızların 54 faizinə görə bütün dinlər bərabərdir.


Ürvə ibn əz-Zubeyir ona, Peyğəmbərin (s.a.v) zövcəsi Aişənin belə xəbər verdiyini rəvayət edir:\n“Peyğəmbərə (s.a.v) ən birinci vəhyin gəlməsinin başlaması, yatdığı zaman sadiq yuxu görməsi olub ki, oyandıqda gördüyü hər bir yuxu sübh açılan kimi açıq-aşkar qarşısına çıxardı. Sonra ona tənhalığa çəkilmək istəyi sevdirildi.Hira mağarasında tənhalığa çəkilərək orada ailəsinə dönmədən bir neçə gecə ibadət edərdi. Bu məqsədlə yanında azuqə ehtiyatı olardı. Sonra Xədicənin yanına qayıdaraq eynilə bir neçə günlük azuqə götürərdi. Nəhayət bir gün Hira mağarasında ikən birdən ona Haqq gəldi. Onun yanına Mələk gəldi və “Oxu” deyərək əmr etdi.\nO: “Mən oxuya bilmirəm” deyə, cavab verdi. Sonra belə dedi: “Məni qaldırıb taqətim kəsilənədək sıxdı, sonra buraxıb: “Oxu” deyərək əmr etdi.\nMən yenə: “Oxuya bilmirəm” dedikdə, ikinci dəfə qaldırıb taqətim kəsilənədək sıxdı, sonra yerə buraxıb: “Oxu” deyərək əmr etdi.\nMən yenə də: “Oxuya bilmirəm” dedikdə, məni üçüncü dəfə qaldırıb taqətim kəsilənədək sıxdı, sonra yerə buraxıb dedi: “Yoxdan yaradan Rəbbinin adı ilə oxu. O, insanı laxtalanmış qandan yaratdı. Oxu, sənin Rəbbin ən böyük kərəm sahibidir. O Rəbbin ki, qələmlə insana bilmədiklərini öyrətdi.” (əl-Alaq 1-5).\nO, qorxudan boynunun əti titrəyərək Xədicənin yanına gəldi və o, “Məni örtün, məni örtün” deyərək təkrarlayırdı. Onu örtdülər. Qorxu ondan getdikdən sonra, Xədicədən:\n“Ey Xədicə, mənə nə olur?” deyə soruşdu. Ona: “Nəfsim üçün qorxdum” deyə, başına gələni xəbər verdi.\nXədicə ona: “Xeyr! Müjdə olsun sənə. And olsun Allaha ki, O səni heç vaxt alçaltmaz. And olsun Allaha ki, sən qohumluq əlaqəsi saxlayır, düz danışır, aciz olanın ağırlığına yüklənir, kasıbı, qazana bilməyəni qazandırır, qonağı yedizdirir və haqq işlərdə kömək edirsən.”\nXədicə onu götürüb Varaqa ibn Nofəl ibn Əsəd ibn Əbd əl-Uzzanın yanına apardı. O, Xədicənin əmisi oğlu, atasının qardaşı idi. Cahillikdə nəsraniliyi qəbul etmiş bir kişi idi, ərəbcə yaza bilirdi. İncili Allah istədiyi yerə qədər ərəbcə yazmışdı. Gözləri tutulmuş yaşlı insan idi. Xədicə ona:\n“Ey əmi, qardaşın oğlunu bir dinlə” deyə müraciət etdi.\nO: “Qardaşım oğlu, nə görürsən?” deyə soruşdu.\nPeyğəmbər ona gördüyü şeyi xəbər verdikdə, Varaqa ona belə dedi:\n“Bu, İmran oğlu Musaya enən Namusdur (Cəbrail nəzərdə tutulur). Kaş ki, cavan olaydım, kaş ki, tayfanın səni çıxardıqları (qovduqları) zaman sağ olaydım.”\nPeyğəmbər (s.a.v) ondan:\n“Məgər onlar məni çıxaracaqlar?” deyə soruşdu.\nVaraqa ona: “Bəli, sənin gətirdiyinlə gələn elə bir kəs yoxdur ki, onunla düşmənçilik edən olmasın. Sənin o günlərinə kimi qalsam, sənə var gücümlə kömək edərəm” deyə ona cavab verdi.”\nYəhyanın belə dediyi rəvayət olunur: “Əbu Sələmədən belə soruşdum: “Qurandan ən birinci nazil olan hansıdır?\nO: “Ey bürünüb sarınan!” deyə cavab verdi.\nMən ondan: “Bəlkə “Oxu” deyə soruşdum?\nO belə cavab verdi: “Cabir ibn Abdullahdan (r.a) belə soruşdum:\n“Qurandan ən birinci nazil olan hansıdır? O: “Ey bürünüb sarınan” deyə cavab verdi.\nO, belə cavab verdi: “Sizə Peyğəmbərin bizə danışdığını söyləyəcəyəm!” və belə dedi:\n“Hira mağarasında bir ay qaldım, bir ay tamam olduğu vaxt, vadinin ortasına endim. Çağırıldığımı eşitdiyim zaman, önümə və arxama, sağıma və soluma baxdım, heç kəsi görmədim, sonra yenə çağırıldım, yenə də heç kəsi görmədim. Sonra yenə çağırıldım, başımı qaldırdığım vaxt Onu (yəni, Cəbraili ) havada, ərşin üzərində gördüm. Məni şiddətli titrəmə bürüdü. Xədicənin yanına gəlib “Məni örtün”, dedim. Məni örtüb, üstümə su tökdülər. Allah-Təala bu ayəni nazil etdı: “Ey bürünüb sarınan! Qalx, qorxut! Öz Rəbbini uca tut! Libasını təmizlə! Pisliyi tərk et!” (Əl-Muddəssir / 1-4).\nTarix: 05.06.2013 / 22:08 Müəllif: *_*M_O_N_I_K_A*_* Baxılıb: 133\tBölmə: Maraqlı melumatlar\nCox Sevinecek kişlerin aqlını başından almaqın sirlüri qacirilmish nishanli qiz Azərbaycanın təbii abidələri 194660cı illərdə respublikanın sosialmədəni həyatı xurma tumu Kim var ki deyəm görnə qədər dərdisərim var Dünən bu gün sabah film 1963 mirze elekber sabir oxutmuram el cekin Ötkəm İsgəndərov belgemin temizlenmesi yollari GÖRƏSƏN SANDIQDA NƏ VAR İsrail kinosu böyüklərə aid inşa Insani Anlamaq Vefasizzz Rüstəmxanlı zeytun tursusu Kiwi Cox Daniwmaz Onlar sakit qatillərimizdir Men Nevaxt Olecem Salyan Corc Saçın sürətli uzansın deyirsinizsə Getme Gel Ana Sevgisi Toniklər haqqında maraqlı məlumatlar və tonik rese Aldatıyorsam Sebebi Var GEM yüyəndə atın ağızlığı 1999 Səninləyəm Qaşlara Hansı Bürcün Qadını Necə Geyinmeli Namaz qılarkən baş örtüyü təkkə papaq və s geymək Hacı Mail nağılı film 2005 Cəhənnəmdən Qalxan Duman xərçənginin düzəlişi Qırmızı pomadam ana ve balanin seksi Menali Sozler 3 KƏDƏRİ Zoğal teleserial Hmmm Gulek Sefer qaBagir xəyalındakı


Bu şəhərdə suvenir satışı qadağan edildi Azmedia.az\nBu şəhərdə suvenir satışı qadağan edildi\nOxunma sayı: 45\n13 Yanvar 2020, 11:42\nRomada məşhur tarixi turist yerlərinin yaxınlığında suvenir, içki və fastfud satışı qadağan edilib.\nAzmedia.az “İnterfaks”ın məlumatına istinadən bildirir ki, bu, “overturizm”lə mübarizə məqsədilə atılan addımdır.\nRoma rəhbərliyi kütləvi turizmlə mübarizə aparmaq məqsədilə radikal addım atıb. İndi İspan pilləkəni, Panteon, Trevi fəvvarəsi kimi məşhur yerlərin ətrafında suvenir, içki və fastfud ticarəti mümkün olmayacaq.\nQeyd edək ki, ən məşhur yerli suvenirlər arasında Roma papasının fiquru, Kolizey, qladiator dəbilqəsi kimi heykəlciklər və maqnitlər yer alıb. Orta hesabla Romada suvenirlərin qiyməti digər Avropa şəhərlərindən daha ucuzdur və turistlərin diqqətini daha çox çəkir.\nSuvenir satışı ilə məşğul olan şəxslərə alternativ yerlər təklif olunub. Lakin onların çoxu bu qərarla razı deyil.\nRoma çoxdandır aşırı turist əlindən əziyyət çəkən şəhərlər arasındadır. Buna görə, şəhər rəhbərliyi tez-tez turistlərlə bağlı oxşar qərarlar qəbul etməli olur.


"Mollalar imkan vermədi ki, o rahat yaşasın, rahat nəfəs alsın" » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə "Mollalar imkan vermədi ki, o rahat yaşasın, rahat nəfəs alsın"\nTarix: 29.01.2018 17:21 Oxunma sayı: 870 Bölmə: MƏDƏNİYYƏT,\nVətəninfo.az Teleqraf.com-a istinadən Akademik Milli Dram Teatrının aktyoru, əməkdar artist Əli Nurla müsahibəni təqdim edir.\n- Əli bəy, aktyor kimdir?\n- Konstantin Stanislavski deyirdi ki, teatrın sonuncu imperatoru aktyordur. Ona görə ki, axıra qədər tamaşaçı ilə üzbəüz o qalır. Deməli, teatrın siması da aktyordur. Ancaq ümumi götürəndə teatrın yaradıcısı rejissordur. Müəllifi, aktyor heyətini, bəstəkarı, tamaşanın bütün ideyasını rejissor təyin edir.\n- Bəs teatr nədir?\n- Ulu öndərin bir sözü var idi. O deyirdi ki, mən gəncliyimdə ən gözəl tərbiyəni, ideyanı teatrdan almışam. Yəni teatr elə bir yerdir ki, burda hər şey var, öyüd, nəsihət, paklıq, təmizlik. Cəfər Cabbarlı deyirdi ki, teatra məktəb demək olar, ancaq o sənət məbədi kimi daha yüksəkdədir. Teatr tamaşaçı səviyyəsinə düşməməlidir, əksinə, tamaşaçını öz səviyyəsinə qaldırmalıdır.\n- Bu gün teatrlarımız bunu bacarırmı?\n- Zəif tamaşanı, zəif truppanı tamaşaçıya sırımaq cinayətdir. Qətiyyən olmaz.\n- Varmı belə teatrlar? Məsələn, Akademik Milli Dram Teatrında belə tamaşalar olurmu?\n- Var, belə tamaşalar hər yerdə, hər teatrda var, həmçinin də Akademik Milli Dram Teatrı.\n- Bu kimlərin günahıdır?\n- Kimlərsə günahkardır. Bilirsiz, teatr çox müqəddəsdir. Teatr milli dəyərimizdir. Onu qorumaq lazımdır.\n- Akademik Milli Dram Teatrında kimlər olmamalıdır?\n- Akademik Milli Dram Teatrının öz tələbləri var. Burda hündür boylu, yaraşıqlı aktyorlar olmalıdır. Aristotel deyirdi ki, orta boylu qadınlar şirin, zərif ola bilərlər, ancaq gözəl sayıla bilməzlər. Gözəllik hündür boylu qadınlara aiddir. Stanislavskinin də fikri belə idi ki, Akademik Teatrda çalışan aktyorların boyu 1.70 sm-dən yuxarı olmalıdır.\n- Bu məsələlərə kim nəzarət etməlidir?\n- Mən Azərbaycan Mədəniyyət və İncəsənət Universitetində çalışdığım vaxtlarda qəbul komissiyasına da daxil idim. Orada olarkən Məleykə Abbaszadəylə görüşdə ayağa durdum və bir başa dedim ki, incəsənət gözəllik haqda elmdir. Siz başda Akademik Milli Dram Teatrı olmaqla bütün teatrları məhv etmisiz. Soruşdu ki, niyə? Dedim, ona görə ki, mən hər il aktyorluq fakultəsinə yaraşıqlı, səsi yerində olan oğlanlar, qızlar seçirəm, dərslər başlayır, auditoriyaya girəndə görürəm ki, bazarda turşu satmağa layiq olmayanlar əyləşiblər. Onlardan nə aktrisa, nə də aktyor olacaq. Onları heç səhnəyə də buraxmaq olmaz. Alim Qasımov riyaziyyatı bilməsəydi, xanəndə ola bilməzdi? Ya riyaziyyatı bilmədiyinə görə universitetə qəbul etməyəcəkdiz?\n- Sizcə, teatrların inkişafına mane olmaq istəyənlər varmı?\n- Bilirsiz, mən bir az başıbəlalı adamam. Danışıram, sonra hamı başlayır üstümə gəlməyə. İstedadlı aktyorlar, aktrisalar teatra gəlir, 150-200 manat maaş alırlar. Onlar bu maaşla necə işləyə bilərlər axı? Tüpürüb çıxıb gedirlər. Kimlərsə 20 min manata maşınına nömrə alır, aktyorlar isə 200 manat maaşla dolanır, belə şey olar?\nMillət üçün, xalq üçün, dövlət üçün yaşamaq lazımdır. Dünyanın hər yerində teatrın yaranması, yaşamağı üçün əlindən gələni edən insanlar var. Məsələn, Yaponiyada "Kabuki” adlı teatr var. Bu teatrı yaradan Kabuk adlı rəqqasə xanım idi. Təsəvvvür edin ki, fahişəlik edib pul qazanırdı və bu pulları teatrın yaranmasına xərcləyirdi. Onun nəticəsidir ki, 2008-ci ildə kabuki teatr sənəti YUNESKO-nun mənəvi irsi siyahısına daxil edilib.\n- Siz həm də Sumqayıt Dram Teatrında çalışmısız. Müqayisə etsək, hansı teatr sizin üçün daha uğurlu olub? Sumqayıt Dram Teatrı, ya Akademik Milli Dram Teatrı?\n- Məni Sumqayıta Ağakişi Kazımov aparmışdı. Baş rollar üçün ona aktyor lazım idi və məni bu niyyətlə aparmışdı. 1986-cı ildə isə Akademik Milli Dram Teatrının o vaxtkı direktoru Əli İsmayılov dedi ki, mən səni 10 ildir izləyirəm. Əmrimi aldı və Akademik Milli Dram Teatrına gətirdi. Burda müəyyən söhbətlər var idi, istəmirəm deyəm, təvazökarlıq yaxşı şeydir. Ancaq gərək insan vaxtında qiymətləndirilə.\n- Sumqayıt Teatrında direktor da olmusuz. Orda direktor olmaq yaxşı idi, ya Akademik Milli Dram Teatrında aktyor olmaq?\n- Mənim üçün Sumqayıtda aktyor olmaq da direktor olmaqdan şərəflidir.\n- Bura gələndən sonra peşman olmadız ki, kaş elə Sumqayıtda direktor qalaydım.\n- Yox. Məni bura ağ atın üstündə gətirdilər. Mənə elə vədlər, elə sözlər verdilər ki, indi istəmirəm açıqlayım.\n- Çox güman ki, fəxri adlar və ev məsələsi olub.\n- Bəli. Mən 14 mərtəbəli binada öz evimi aktyor Hacı Xəlilova vermişdim. Mənə dedilər ki, 6 aya bütün problemlərin həllini tapacaq. Elə oldu ki, zaman keçdi, direktor dəyişdi, aləm dəydi bir-birinə.\n- Karyeranıza nəzər salanda özünüzü uğurlu aktyor hesab edirsizmi?\n- Əlbəttə. Tamaşaçılar məni çox sevir. Avtobusda, metroda qabağımı kəsib öz sevgilərini bildirirlər. "Poladəridənlər” tamaşasına görə Pyotr Niloviç Demiçev məni teleqramla təbrik etmişdi. Moskvada mənim məsələm qoyulmuşdu. Həmin vaxt sübut olunub ki, SSR Dövlət Mükafatını mən almalıyam və 2 iyun 1981-ci ildə "Sovetski kultura” qəzetində bu xəbər rəsmən dərc olunub. Eyni zamanda bütün jurnallar, qəzetlər bu haqda yazıblar.\n- Hər aktyorun karyerası boyunca möhür vurduğu ən azı bir obrazı olur. Sizin bu obrazınız hansıdır?\n- Mən Cəfər Cəfər Cabbarlının "Oqtay Eloğlu” əsərində öz taleyimi oynamışam. Hər il Cəfər Cabbarlının anım günlərində həmin tamaşanı kanallarda göstərirlər.\n- Kino karyeranız niyə uğurlu olmadı?\n- Cavan vaxtlarımda çox özündənrazı idim. Bilirsiz, məni nə qədər filmə dəvət edirdilər? Həsən Seyidbəyli məni "Babək” filminə baş rola dəvət etmişdi. Gəlib kinostudiyanın həyətində bir daşın üstündə oturmuşdum. Bir də gördüm həyətə çıxıb qışqırdı ki, hanı Sumqayıtın aktyoru? Bu dəqiqə yanıma gətirin. Lazım olsa, maşınla gedin. Mən də çox utancaq idim, astadan dedim ki, Həsən müəllim, mən burdayam. Dedi, a bala, mən bir saatdı səni gözləyirəm, niyə gəlib özünü təqdim etmirsən? Əgər filmi Eldar Quliyevə verməsəydilər, Babəkə mən çəkiləcəkdim.\nRol təklif edirdilər, ssenariyə baxırdım, deyirdim, mənlik deyil. Kinoda uğursuz olmağım isə həm öz günahımdır, həm də rejissorların.\n- Mütaliəni sevirsiz?\n- Əlbəttə ki, çox sevirəm. Mən bəzən elə şeylərdən danışıram ki, sonra mənə yaxınlaşıb deyirlər, bu qədər məlumatı hardan bilirsən? Biz qastrollara gedəndə, rəhmətlik Səyavuş Aslan şəxsi maşını ilə gedərdi. Məndən xahiş edirdi ki, onunla qayıdım və yol boyu ona din haqda, islam haqda söhbətlər edim. Mən danışdıqca o ağlayardı.\n- Bəxtiyar Vahabzadənin "Fəryad” pyesi əsasında hazırlanmış tamaşada "Nəsimi”ni oynamısız. Nəsiminin dinlərə, Allaha və islama yanaşması fərqli idi. Bunu tam mahiyyəti ilə dərk edə bilirdizmi?\n- Nəsimi Allahın xüsusi seçdiyi bəndələrdən idi. Bir növ vergi verilmiş kimi də hesab etmək olar. Zamanında çox əziyyətlərə qatlaşıb. Haqqında yanlış təsəvvür, yalan məlumatlar yayıblar. Mollalar imkan vermədi ki, o rahat yaşasın, rahat nəfəs alsın. Təsəvvür edin ki, Quran ayələrini Nəsiminin başmağının altına yapışdırdılar, gəldilər sultana dedilər ki, Nəsimi kafirdir. Sultan inanmadı. Dedilər ki, o quran ayələrini tapdayır, ayağı altına atır. Nəsimini onun yanına gətirdilər və sultan Nəsimiyə sual verdi, Qurani-Kərimi ayaqlar altına atan adamın cəzası nədir? Nəsimi cavabında dedi ki, elə adam üçün ölüm cəzası da azdır, onun dərisini soymaq lazımdır. Sultan əmr verdi ki, Nəsiminin başmağına baxsınlar. Baxdılar ki, Quran ayələri var. Nəsimini beləcə öldürtdülər. Filmdə bu səhnələr yer almayıb.\nBu gün də bəzi mollalar bu ənənələri davam etdirir. İnsanları cəhalətə aparırlar.\n- Müasir yazarlardan kimləri oxuyursuz?\n- Daha çox klassik poeziyanı sevirəm.\n- Kitab çap etdirmək fikriniz varmı?\n- Hazırda böyük musiqiçi alim Əbdülqadir Marağayi haqda elmi iş yazıram. Çox qeyri-adi adam olub. Təəssüflər olsun ki, onun haqda insanların məlumatı yoxdur. Bu haqda bildiklərimi mütləq yazacağam.\nŞəkili oğlanın çəkdiyi film dünyaya necə səs saldı? - Video


Bolton böhranı: ABŞ Türkiyənin biləklərini bükəcəkmi? -\n9 Yanvar 2019 11:44\nBolton böhranı: ABŞ Türkiyənin biləklərini bükəcəkmi? - "Ərdoğan cavablarını verdi"\nABŞ bu addımı ilə işə Türk-kürd müharibəsi maskası taxmaq istəyir.\nXəbər verildiyi kimi, ABŞ prezidentinin Beynəlxalq Təhlükəsizlik üzrə məsləhətçisi Con Bolton Türkiyə səfər edib. Keçmiş səfir Uluç Özülkez ABŞ-lı heyətin dünənki səfərini belə dəyərləndirib: “ABŞ hansı ölkə ilə görüşməyə gəldiyinin fərqində deyildi. Rəsmi Vaşinqton tələblərini qəbul etməyən Türkiyənin biləklərini bükmək üçün hərəkətə keçə bilər”.\nAzNews.az Türkiyə mediasına istinadən xəbər verir ki, Türkiyə prrezidenti Ərdoğanın AKP-nin iclasında “Çox böyük səhv etdi” deyərək sərt şəkildə tənqid etdiyi Con Boltonun Türkiyəyə ziyarəti uzun olmadı.\nUluç Özülker Trampın ABŞ qoşunlarının Suriyadan çıxarılması haqda bəyanatlarında ziddiyyət olduğunu xatırladıb:\n“Öncə Suriyadan çəkilmək üçün 60 gün dedilər, sonra 4 aya qaldırdılar, İraqa keçəcəyik bəyanatını verdilər. Davamlı bəhanələr uydurdular. Müddətin dəqiqləşməyi üçün heyətlər arası görüşləri dəstəklədilər. Bu görüşdən əvvəl də nəzakət qaydalarına uyğun olmayan açıqlamalar verdilər”.\nABŞ-ın Türkiyəyə qarşı 3 şərt qoyduğunu və bunları heyətlər arası görüşlərdən əvvəl elan etdiklərini deyən Özülker sözlərinə belə davam edib:\n“İlk olaraq "İŞİD-i siz bitirin" dedilər. Biz "yaxşı" dedik, ancaq bunu logistik dəstək olmadan edə bilməyəcəyimizi əvvəlcədən bildirdik. Təxminən 350 kilometr dərinlikdən danışırlar. Ancaq bu sahədə nə təhlükəsiz koridoru yaradılıb, nə də Türk əsgəri üçün imkanlar var. Heç nə etmədən "İŞİD-i siz bitirin" dedilər. İkinci şərtləri də “Kürdlərə toxunmayın” oldu. Düşünün, 1984-dən bu yana PKK ilə mübarizə aparan bir quruluş var ortalıqda. Türkiyə bu quruluşun içindəki kürdlərlə əlbəttə mübarizə aparacaq. Qaldı ki, SDG-nin sabahın PKK-lılarından yarandığını hamı qəbul edir. ABŞ bu addımı ilə işə Türk-kürd müharibəsi maskası taxmaq istəyir. Təbii ki Türkiyə bunları qəbul etmədi, edə bilməz. Qaldı ki, siz bu təklifləri heyətlər arası görüşdə deyil, Türkiyəyə gəlməmiş edirsiniz. Bu hərəkət diplomatik cəhətdən çox mədəniyyətsizdir.\nABŞ bərabər şərtlər altında bir ölkə ilə görüşəcəkmiş kimi deyil, onun müstəmləkəsi olan bir dövlətlə görüşəcəkmiş kimi açıqlamalar verib. Bərabərlər arasındakı müzakirənin qaydaları məlumdur. ABŞ buna əməl etməyib. Cavabını da prezident Ərdoğandan çox dəqiq şəkildə alıblar.\nİşlər Pentaqonun istədiyi vəziyyətə gəlib. ABŞ-ın dərin dövləti Trampı istədiyi yerə çəkir. Türkiyənin ABŞ-ın istəklərini qəbul etməməsi vacib addımdır. Ancaq buna qarşı olaraq ABŞ biləyimizi bükmək üçün fərqli mövzularda hərəkət edəcək. Patriot məsələsi, F-35, S-400, Halkbank davası, İrana sanksiyaların istisnası kimi seçimlərlə həmlə edə bilərlər”.


SOSİAL 21 yan 2021, 14:47\nAzərbaycanın ümumtəhsil müəssisələrində fevralın 1-dən etibarən tədris prosesinin bərpa olunacağı gözlənilir.\n“Report”un əldə etdiyi məlumata görə, artıq məsələ ilə bağlı müvafiq qurumlar tərəfindən məktəblərə tapşırıq verilib.\nBelə ki, təhsil müəssisələrində tədrisin başlamasına hazırlıq işləri görülür.\nMəlumata görə, fevralın 1-dən ibtidai siniflər növbəli şəkildə, həftədə iki-üç dəfə, fevralın 15-dən sonra isə V və IX siniflərin şagirdləri məktəbə gedəcək.\nSabah-yanvarın 22-də Təhsil naziri Emin Əmrullayevin iştirakı ilə 6 nömrəli məktəb-liseydə məktəblərdə tədrisin bərpasına həsr olunan brifinq keçiriləcək.\nXatırladaq ki, koronavirus pandemiyası səbəbindən hazırda dərslər distant qaydada təşkil olunur.


Ayazini Kənd Turizm Qəbul Mərkəzi üçün Tender Ediləcək | RayHaber | RaillyNews\nƏSAS SƏHİFƏTÜRKİYƏDaxili Anadolu Bölgəsi03 AfyonkarahisarAyazini Village Turizm Qarşılama Mərkəzi Tender Ediləcək\n24 / 09 / 2020 03 Afyonkarahisar, Daxili Anadolu Bölgəsi, GENEL, TÜRKİYƏ\nFriglərdən miras qalan misilsiz gözəl Frigiya Vadisi, Afyonkarahisar Qubernatorluğu tərəfindən həyata keçiriləcək layihələrlə ölkəmizin və bölgənin ən əhəmiyyətli turizm yerlərindən biri olmağa hazırlaşır. Emre Gölü, Ətraf və Frig Mədəniyyətləri Bahçesi Layihəsi tenderi tamamlandı. İndi, Frigiyanın mərkəzindəki Ayazini kəndindəki Ayazini Village Turizm Qarşılama Mərkəzi üçün işlər sona çatdı. Memarlıq layihələri hazırlanan Ayazini Village Turizm Qarşılama Mərkəzi layihəsi üçün bir tender keçiriləcəkdir.\n3000 il əvvəl Friglilər tərəfindən qayaların oyulması və evlər, qalalar və abidələr qoyulması ilə qurulan qədim bir mədəniyyət mirası olan Frigiya Vadisi. Frigiya Vadisi Afyonkarahisar-Kütahya və Eskişehir vilayətləri arasında yerləşir. 529 min 632 hektar ərazini əhatə edən Frigiya Vadisinin böyük bir hissəsi Afyonkarahisar sərhədləri içərisindədir.\nEge və Orta Anadolu bölgələrindəki 3 il Frigya Yolu, Türkiyənin üçüncü uzun yürüyüş parkurlarına sahibdir. Phrygian Way, 506 kilometrlik parkuru ilə təbiətsevərlərin yeni sevimlisidir. Marşrut, Frigiya qaya məskənləri, qaya abidələri, dəfn otaqları, kilsə və ibadətgahları, peri bacaları və digər təbii gözəllikləri ilə də ziyarətçiləri valeh edir.\nFrig bölgəsindəki Ayazini kəndindəki xarabalıqlar Frig dövründən bəri yaşayış yeri olaraq istifadə edilmişdir. Təbii qaya quruluşuna əlavə olaraq şam meşələri, göllər və yaylalarla örtülmüş təbii möcüzə bölgəsi mütləq görülməli yerlərdən biridir. Eynilə, Roma və Bizans türbələrinin yerləşdiyi Avdalaz Qala Qaya Qəsəbələri yaşayış məntəqəsindən daha çox müdafiə qalasıdır.\nAyazini Layihə ilə Layiq Dəyəri Alacaq\nFrigiyanı turizmə gətirmək və bu qədər əhəmiyyətli bir dəyəri canlandırmaq və bölgəni bir cazibə mərkəzi halına gətirmək üçün Ayazini kəndi və Emre Gölü olaraq iki nöqtə təyin olundu. Emre Gölü və ətrafında piknik vahidləri, seyr terasları, çay qəhvəsi, idman fəaliyyəti sahələri və çadır düşərgələri olacaqdır. Ayazini bölgəsində, 4200 kvadratmetri bağlanacaq olan 800 kvadratmetr ərazidə Ayazini Village Turizm Qarşılama Mərkəzi inşa ediləcək. Layihə çərçivəsində bir məhsul satış nöqtəsi, kafe, çörəkçilik, xidmət, mini teatr, otopark, tualet, istirahət və baxış terasları inşa ediləcək. Layihənin qısa müddətdə başa çatdırılması planlaşdırılır.\nVali Gökmen Çiçek, bölgənin turizm dəyərini artıran və bölgəni bir cazibə mərkəzi halına gətirən bu əhəmiyyətli layihələrlə; Tarixin, təbiətin və mədəniyyətin qarışdığı bir çox qədim sivilizasiyanın izlərini daşıyan frigya vadisi, ölkəmizin ən vacib və maraqlı turizm marşrutlarından biri olaraq çox sayda qonağı cəlb edəcək və beləliklə turizm sahəsində çox əhəmiyyətli bir əlavə dəyər təmin ediləcək.\nMehterli ilə East Pass sərnişinlərinə görüş\nŞərqi Express sərnişinləri Halaylı və Mehteranlı'ya xoş gəlmisiniz\nİzmir Metrosu Qadın Yolcularına Xoş gəldin\nİstanbul 3. Airport Rail Connection Project üçün 2016 tender


Prosedurla əlaqədar əlavə məlumat almaq üçün maraqlananlar 4652155 nömrəli telefona (faks:4656438) müraciət edə bilərlər (əlaqələndirici şəxs- Qurbanzadə Fərid Vidadi oğlu). İddiaçılar hər bir lot üçün 100 (yüz) manat məbləğdə iştirak haqqını aşağıda göstərilən hesaba ödədikdən sonra Azərbaycan dilində tərtib olunmuş əsas şərtlər toplusunu Azərbaycan Respublikası Gənclər və İdman Nazirliyindən (Bakı şəhəri, Olimpiya küçəsi 4, II mərtəbə, sağlam həyat tərzinin təbliği və sosial proqramlar sektorundan) ala bilərlər.\nİddiaçılar tender prosedurunda iştirak etmək üçün yuxarıda göstərilən ixtisas sənədlərini 18 sentyabr 2018-ci il saat 18.00-a qədər tender komissiyasına təqdim etməlidirlər. İddiaçılar tender təkliflərini və təklifin 1 faizi məbləğində bank təminatını 26 sentyabr 2018-ci il saat 18.00-a qədər ikiqat bağlı zərflərdə iki nüsxədə tender komissiyasına təqdim etməlidirlər.\nTəklif zərfləri iddiaçıların iştirakı ilə 27 sentyabr 2018-ci il saat 10.00-da Azərbaycan Respublikası Gənclər və İdman Nazirliyində açılacaqdır.\n28 Avqust 2018 21:18 - REKLAM VƏ ELAN


ABŞ FÖVQƏLDÖVLƏTDİR, AMMA BİR O QƏDƏR DƏ YOX… – 2019-cu il sülh və sakitlik gətirməyəcək! – Reportyor\nABŞ FÖVQƏLDÖVLƏTDİR, AMMA BİR O QƏDƏR DƏ YOX… – 2019-cu il sülh və sakitlik gətirməyəcək!\nTrampın Əfqanıstan və Suriya kimi müharibə meydanlarından əsgərlərini geri çəkmək istəyinin və NATO barəsində “müttəfiqlərimiz bizim hesabımıza yaşayırlar” sözlərinin arxasında özünü getdikcə biruzə verən maliyyə çatışmazlığı yatır.\nABŞ xarici siyasət dairəsinin “məktəb”lərindən birində deyilir: “Gəlin bizim milli maraqlarımıza birbaşa təsir etməyən regiondan çıxıb gedək və resurslarımızı Çin və Rusiya kimi güclərin önünün alınmasına sərf edək”.\nƏgər ABŞ adı çəkilən regionlardan geri çəkilərək, öz strateji təsir zonasını digər böyüyən güclərə buraxacaqsa, onda ilk baxışda məntiqli görünən bu yanaşmaya görə, nəinki böyüyən digər güclərin qarşısı alınacaq, əksinə münaqişə daha da genişlənəcək.\nTarix göstərir ki, təsir zonası uğrunda rəqabətə başlayan dövlətlər hadisələr üzərində nəzarəti itirərək qarşılıqlı səhvlər üzündən müharibəyə səbəb ola biləcək qüsurlu həlqə yaradırlar.\n– Strateji genişlənmə\nKlassik geosiyasətin müəyyənləşdirici xüsusiyyətinə əsasən qlobal hökmranlıq baxımından mühüm region sayılan Avrasiya məkanında Çin sürətli dəmir yolları magistralı, avtomobil yolları, portlar, elektrik stansiyaları, neft-qaz kəmərləri kimi layihələri maliyyələşdirərək, dövlətin iqtisadi və strateji ehtiyaclarına müvafiq təsir zonası yaratmağa cəhd göstərir.\nİndiyədək Çin dövləti bu layihəyə 400 milyard dollar yatırıb və 100-dən artıq müştərək layihələrin həyata keçirilməsi üçün 86 ölkə ilə razılığa gəlib.\nÇin, həmçinin kapitalist imperializm ekspansiyasının klassik vasitələrindən istifadə edir. Çin kreditlər və maliyyə infrastruktur layihələr vasitəsilə qısa müddət ərzində ölkələri hədsiz borca sürükləyib. Ölkələr kreditləri qaytarmaqda çətinliklər çəkəndə, Çin onların qarşısına tələblər siyahısı qoyur və bu yolla bəzi strateji obyektlərin istehsal haqlarını öz nəzarəti altına keçirir.\nÇin oxşar vasitlərlərdən istifadə etmək yoluyla Yaxın Şərqə də müdaxiləyə hazırlaşır. Pekin Suriyadakı silahlı islamçı uyğurları məhv etmək üçün Əsəd administrasiyasına hərbi yardım göstərməyə başladı və indi Çin kapitalı Suriyanın bərpası prosesini maliyyələşdirməyə başlayıb. Çin, həmçinin “Bir zolaq-bir yol” layihəsi vasitəsilə İran, İraq və Suriyanı öz təsir zonasına salmağa girişib.\n2017-ci ildə Afrika ölkələrinə 110 milyard dollarlıq kredit verən Çin hakimiyyəti minerallarla və təbii resurslarla zəngin olan bu qitədə oxşar strategiyanı tətbiq etməyə çalışır.\nYaxın on il ərzində 19 Afrika ölkəsinin iqtisadi böyümə tempinin orta hesabla 5% olacağı gözlənilir. 2020-ci ildə isə Afrika ölkələrinin ümumi istehlak potensialı 14 trilyon dollara çatacaq ki, bu da regionun əhəmiyyətini daha da artırır.\n– ABŞ-ın hüdudları\nABŞ prezidenti Donald Tramp qoşunlarını münaqişə zonalarından çıxarmaqla maliyyəyə qənaət edir. Amerika prezidentinin milli təhlükəsizlik məsələləri üzrə müşaviri Con Bolton 13 dekabrda Afrika ilə bağlı yeni strategiyanı açıqlayıb. Bolton Afrika strategiyasını təqdim edən zaman Çini yeni müstəmləkəçilik siyasəti yürütməkdə ittiham edib. O, qeyd edib ki, Çinin Afrikada istifadə etdiyi kreditlər vasitəsilə ölkələri özünə bağlamaq taktikası ABŞ-ın strateji maraqlarına təhlükədir.\n“Kato İnstitu”ndan Duq Bendou “National İnterest” dərgisində Amerikanın bir trilyon dollara çatmağa başlayan müdafiə büdcəsi və bu templə artan büdcə kəsiri barəsində yazıb: “ABŞ hər yerdə polis rolunda çıxış edə bilməz, çünki iflas etmək durumundadır”.\nİndi belə görünür ki, ABŞ administrasiyası Afrika ilə daha yaxından maraqlanacaq. Lakin öz çıxışının bir yerində Bolton etiraf edib ki, ABŞ-ın Çin qədər maliyyə imkanları yoxdur. Əgər Amerika Çinin artan təsirinə strateji təhlükə kimi baxırsa və bu təhlükəni ortadan götürmələri üçün onların çinlilər kimi maliyyə imkanları (yumşaq güc) yoxdursa, belə halda amerikanların hərbi resurslardan və “Blackwater” (sərt güc) kimi özəl hərbi şirkətlərə söykənməkən başqa yolları qalmır.\nABŞ prezidenti dənizaşırı münaqişələrdən əsgərlərinin geri çəkəcəyini bəyan etdiyi bir vaxtda Amerikanın silahlar haqqındakı tanınmış “Recoil” jurnalının sonuncu nömrəsində bütün səhifə boyunca “Blackwater”in dərc edilmiş “Biz gəlirik” elanı bunu göstərmirmi?\nBu arada isə AKP Türkiyəsi öz bölgəsində kürd məsələsini həll etmədən yenə də böyük güclər arasında sıxışıb qalmırmı?\nAnlaşılan odur ki, 2019-cu il sülh və sakitlik gətirməyəcək və həyəcanlı il olacaq.\n(“Cumhuriyet” qəzeti -Türkiyə)\n“RÜFƏT ASLANLI HAQDA CİNAYƏT İŞİ AÇILIB” – “Tam sağlam olan bankı müflis elan edib”\nVəkilindən Mehmanla bağlı AÇIQLAMA\nPolis Sabirabadda əməliyyat keçirdi - Qanunsuz silah-sursat aşkarlandı


“İş adamlarına səslənirəm, Xocalı soyqırımını Danimarka parlamentinin müzakirəsinə çıxarmaq istəyirik” – MÜSAHİBƏ\nAna Səhifə - MÜSAHİBƏ - “İş adamlarına səslənirəm, Xocalı soyqırımını Danimarka parlamentinin müzakirəsinə çıxarmaq istəyirik” – MÜSAHİBƏ\nSəfər Sadiqi: "Çox istərdik ki, Azərbaycan dövləti tərəfindən müğənnilərimiz Danimarkaya dəvət olunsun"\nModern.az saytının xaricdə yaşayan ictimai-siyasi fəallar, diaspor təşkilatlarının nümayəndələri ilə silsilə müsahibələri davam edir. Budəfəki müsahibimiz Avropa Azərbaycanlılar Konqresinin vitse-prezidenti, Danimarkada fəaliyyət göstərən “Vətən” Cəmiyyətinin sədri Səfər Sadiqidir.\n- Səfər bəy, “Vətən” Cəmiyyətinin son fəaliyyətində hansısa yenilik varmı?\n- “Vətən” Cəmiyyəti 2007-ci ilin mart ayında təsis olunub. Bu 10 ildə təşkilatımız çox uğurlu nəticələr əldə edib. Cəmiyyətin əsas məqsədi, Azərbaycanın tarixini, mədəniyyətini, incəsənətini danimarkalılara və Danimarkanın qonaqlarına təbliğ etməkdir. Bizim əsas təbliğimiz Kopenhagenin mərkəzi meydanında, danimarkalılarla yanaşı şəhərin qonaqlarınadır. Kopenhagen Bələdiyyəsinin təşkil etdiyi tədbirlərdə bu istiqamətdən çıxış edirik.\n“Vətən” Cəmiyyətinin niyyəti ilk illərindən başlayaraq əsasən Azərbaycan torpaqlarının işğalı, Azərbaycanda 1 milyondan artıq qaçqının olması, BMT-nin 4 qətnaməsinin ermənilər tərəfindən yerinə yetirilməməsini, Azərbaycan xalqı, Qarabağ probleminin sülh yolu ilə həll edilməsinin tərəfdarı olduğunu təbliğ etməkdir. Bütün bunlarla yanaşı “Vətən” Cəmiyyəti, Xocalı soyqrımı, 31 Mart azərbaycanlıların soyqrımı, Respublika günü, Novruz bayramı, Müstəqillik günü, 31 Dekabr azərbaycanlıların həmrəylik günü və başqa tədbirləri həyata keçirir.\nAzərbaycanın təbliğində və diaspor işində təcrübəmizi gənclərlə bölüşürük. Və gənclərimizi cəmiyyətin İdarə heyətinə üzv seçmişik. Cəmiyyətimizin təşəbbüsü ilə Kopenhagendə türkdilli cəmiyyətlərin birliyi yaradılıb.\nBu ilin yanvar ayında Danimarka Parlamentində ermənisevər millət vəkilləri tərəfindən yalançı erməni soyqrımı müzakirəyə çıxarılmışdı. Cəmiyyətimizin və Türk Skandinaviya Federasiyasının uğurlu fəaliyyəti nəticəsində , Danimarka Parlamentini erməni soyqrımını qəbul etmədi.\n- Siz ölkəmizi Danimarkada təmsil edənlərdənsiniz. Danimarka parlamentinə və ya hökumət orqanlarına çıxışınız qənaətbəşxdir?\n- Danimarka parlamentinə çıxışımız var. Əsasən Sosialist Demokratlar və onların tərəfdar partiyaları ilə əlaqələrimiz var. Tədbirlərdə mütəmadi onlarla görüşüb, Azərbaycan barədə ətraflı məlumat verib, onları öz tədbirlərimizə dəvət edirik. Cəmiyyətin bu il qarşısına qoyduğu məqsədlərdən biri də Danimarka parlamentində Azərbaycanı sevənlər qrupu yaratmaqdır. Sizin sayt vasitəsi ilə azərbaycanlı iş adamlarına səslənirəm ki, bizə yardımçı olsunlar.\nCəmiyyətimizin irəli sürdüyü layihə üzrə Danimarkanın yeddi siyasi partiyasından, hər birindən bir nəfər olmaqla 7 millət vəkili, Danimarkanın aparıcı qəzetlərindən 2 jurnalist və bir Danimarka TV-sinin nümayəndəsi olmaqla 10 nəfərlik qrup təşkil edib Azərbaycana dəvət etmək istəyirik. Bu qrupa Azərbaycanın işğal olunmuş torpaqlarını tanıtmaq, qaçqınlarla görüş təşkil etmək, Qubadakı məzarlığı, erməni vəhşiliyini göstərmək istəyirik. Həmçinin Azərbaycanın mədəniyyəti və incəsənəti ilə bağlı yerləri, həmçinin Qobustandakı qayaüstü rəsmləri, Azərbaycan xalqının qədim xalq olduğunu göstərmək fikrimiz var.\nBu qrup vasitəsi ilə Azərbaycanı sevənlər qrupunu yaradıb, Xocalı soyqrımını Danimarka parlamentində müzakirəyə çıxarmaq planımız var. Bu layihə Azərbaycan həqiqətlərinin dünyaya çatdırılmasında əsas rol oynaya bilər.\n- Maddi durumunuz nə yerdədir?\n- Bilirsiniz ki, hər hansı bir tədbir maliyyə vəsaitinə bağlıdır. Biz bu problemi öz cəmiyyət üzvlərimizin yardımları vasitəsi ilə həll edirik. Dövlətimiz tərəfindən heç bir yardım almırıq və maliyyə dəstəyi istəmirik.\nÇox istərdik ki, Azərbaycan dövləti tərəfindən və ya azərbaycanlı iş adamlarının sponsorluğu vasitəsi ilə müğənnilərimiz və musiqiçilərimiz Danimarkaya dəvət olunsun. Burada Azərbaycan mədəniyyətini və incəsənəti danimarkalılara və şəhərin qonaqlarına nümayiş etdirsin.\n- Bu sualımıza səmimi cavab istərdik. Erməni icmaları daha güclüdür yoxsa siz?\n- Siz, bizim yaralı yerimizə toxundunuz. “Vətən” Cəmiyyətinin fəaliyyət göstərdiyi ilk 8 ili ərzində erməni diasporu və ya cəmiyyəti yox dərəcəsində idi. Kopenhaqgndə 3 ildir ki, erməni səfirliyi açılıb və fəaliyyət göstərir. Bu fəaliyyəti nəticəsində erməni diasporu təşkilatlanmağa başladı. Bizdə olan məlumata görə iki erməni cəmiyyəti bu gün Danimarkada aktiv fəaliyyət göstərir. “Ararat” Cəmiyyəti ve “Danimarka Armeniya” Cəmiyyəti. Bütün bunlar səfirliyin fəaliyyəti ilə bağlıdır. Kopenhagendə fəaliyyət göstərən erməni səfirliyinin təşəbbüsü ilə Danimarka dilində yalançı erməni tarixinə və incəsənətinə aid çoxlu kitablar buraxılır.\nHər bir tədbirlərdə bu kitablar vasitəsi ilə öz yalançı tarixləri, Qarabağ barədə danimarkalılara yanlış məlumatlar verirlər. Biz cəmiyyət olaraq belə imkanlara malik deyilik. Çox təssüf ki, Danimarkada Azərbaycan səfirliyi yoxdur. Hər bir tədbir, hər bir tanıtım Danimarkada bizim cəmiyyətin üstünə düşür. Siz mənə sual verirsiniz Erməni diasporu güclüdür yoxsa siz? Mən sizdən soruşmaq istərdim ki, səfirlik güclüdür yoxsa adi bir cəmiyyət ?\n- Tədbirlərdə, heç ermənilərlə mübahisələriniz olubmu?\n- Bəli olub. Danimarkanın Odense Universitetində oxuyan azərbaycanlı tələbənin təşəbbüsü ilə Azərbaycan həqiqətləri ilə bağlı tədbir, universitetin zalında keçirilirdi. Tədbir qabaqcadan elan olunduğuna görə ermənilər də orada iştirak edirdilər. Azərbaycandan “Skayp” vasitəsi ilə canlı olaraq bir tarixçi və bir hüquqşünas tədbirə qatılıb, tədbir iştirakçılarının suallarına ingilis dilində cavab verirdilər.\nBu erməniləri qane etmədikdə onlar qarşıdurma yaradıb tədbiri pozmağa çalışdılar. Bu ilin iyun ayının 10-da Kopenhagen Bələdiyyəsinin ildə bir dəfə təşkil etdiyi İnteqrasiya Günündə, Azərbaycanı hər il olduğu kimi bizim “Vətən” Cəmiyyəti təmsil edirdi.\nBizim uşaq “ Cırtdan“ yaradıcılıq qrupu milli paltarda “ Sarı gəlin” və “Arşın mal alan”dan qızların rəqsini ifa edəndə ermənilər əl-qolları ilə danışmağa başladılar, guya bu ermənilərin musiqisi idi. Onlar öz aralarında buna etiraz edirdilər.\n-Danimarkada azərbaycanlı iş adamları sizə yardım edirlərmi? Edirlərsə hansısa maddi təmənna güdürlər yoxsa bu sırf vətənpərvərliklərindən irəli gəlir?\n- Danimarkada güclü azərbaycanlı iş adamları yoxdur. Buna da çox təəssüf edirik.\n- Avropadakı digər Azərbaycan diaspor təşkilatları ilə əlaqələriniz nə yerdədir?\n- Əlbəttə ki, var. İsveçdə fəaliyyət göstərən “Xəzər” Cəmiyyətinin sədri Leila Kiani, Londondan Sevil Aslanova, Fransadan Mirvari Fətəliyeva, Almaniyadan Tofiq Qarayevlə əlaqələrimiz var. Düzü bu cür əlaqələrimizi saymaqla bitməz. Əlaqələrimiz tək Avropa ilə bitmir. Küveytdən “Vətənsevər” Cəmiyyətin sədri Könül Hacızadə ilə sıx əlaqələrimiz var. Türkiyədə fəaliyyət göstərən Azərbaycan cəmiyyətləri ilə əlaqə saxlayırıq. Onu da demək istərdim ki, bu ilin fevralında bizim “Vətən” cəmiyyəti aktiv fəaliyyətinə görə Avropa Azərbaycanlıları Konqresinin vitse- prezidenti vəzifəsinə seçildi. Bu etimadı doğrultmaq üçün “Vətən” Cəmiyyəti daha da fəal çalışmağı öz qarşısına bir məqsəd kimi qoymuşdur.\n- Bəs Danimarkanın özündəki Azərbaycan icmaları ilə?\n- Danimarkada fəaliyyət göstərən “ Dostluq” cəmiyyəti ilə, Cənubi Azərbaycandan olan qardaşlarımızın birləşdiyi cəmiyyətlərlə əlaqələrimiz var. Cəmiyyətlərin təşkil etdiyi tədbirlərdə iştirak edirik.\n- Danimarkada yaşayan azərbaycanlıların statistikası varmı? Onlar əsasən nə işlə məşğuldurlar?\n- Statistikaya görə rəsmi olaraq Danimarkada təxminən 500-ə yaxın Azərbaycan Respublikasından gələn həmyerlilərimiz yaşayır. Həmyerlilərimizin 90%-i ziyalılar, ali savadlı mütəxəsislərdir. Azərbaycanlılar əsasən tibb sahəsində, iqtisadiyyatda, tikinti sahəsində, pedaqoji sahədə və başqa sahələrdə çalışırlar. Bir azərbaycanlımız Məsud bəy, Azərbaycan Tibb Universitetini bitirdikdən sonra təhsilini Danimarkada davam etdirib. Məsud bəy hazırda Kopenhagen Tibb Universitetinin və Glostrup Hospitalının professordur.\n- Avropada Azərbaycan hakimiyyətinə müxalif Azərbaycan icmaları var. Onların bu mövqedə olması doğrudurmu?\n- Almaniyada, Brüsseldə, İsveçdə müxalif qüvvələr var. “Vətən” Cəmiyyətinin məqsədi Azərbaycan mədəniyyətini, tarixini , torpaqlarımızın 20 faizinin ermənilər tərəfindən işğalını, 1 milyon insanın öz ata, baba yurdlarından qovulmasını , BMT-nin 4 qərarının ermənilər tərəfindən yerinə yetirilməməsini danimarkalılara və başqa millətlərə başa salıb onları məlumatlandırmaqdır.\n“Vətən” Cəmiyyəti heç bir siyasi bloklara qoşulmur . Siyasi baxışlarından asılı olmayaraq, hər bir azərbaycanlı bizim üçün əzizdir.\n- Onlara nə tövsiyə edərdiniz?\n- Bu gün torpaqlarımızın 20 faizi Qarabağımız işğal altındadır. Əvvəlcə biz dünya ictimaiyyətini, bu barədə ətraflı məlumatlandırmalıyıq, erməni yalanlarını ifşa etməliyik. Bu gün də Ermənistanda əsirlikdə olan qardaş və bacılarımız var, bu barədə dünya ictimaiyyətinə məlumat verməliyik. Azərbaycanın qonşularına baxaq, əksəriyyəti bizim müstəqilliyimizi istəmir.\nBu siyasi cografiyada yaşadığımız halda , bir tərəfdən də özümüz özümüzə balta vurmayaq. Qarşımızda bir məqsəd var - torpaqlarımızı, Qarabağımızı azad etmək. Qarabağımız uğrunda birləşməliyik. Əgər birləşə bilməsək, gələcək nəsil bunu bizə bağışlamayacaq. Bu gün dünyada çox büyük siyasi oyunlar gedir. Bizim yeganə yolumuz birləşməkdir.\nİnanıram ki, Qarabağımız azad olacaq, yenə Şuşada, Xankəndində və işğal olunmuş torpaqlarımızda Azərbaycan bayraqları dalğalanacaq.


Azərbaycan qiymətli metalların idxalına aksiz vergisi tətbiq etdi\n16:42 30 Dekabr 2014\nBu gün Milli Məclis idxal edilən aksizli malların çeşidinin genişləndirilməsini və bura qiymətli metalların və onlardan hazırlanmış məmulatların daxil edilməsini təsdiq edib.\n"Vergi Məcəlləsində dəyişikliklər haqqında" layihəyə əsasən, gələn ildən Azərbaycanda idxal olunan platin, qızıl, ondan hazırlanmış zərgərlik və digər məişət məmulatları, emal olunmuş, çeşidlənmiş, çərçivəyə salınmış və bərkidilmiş almaza da aksiz vergisi tətbiq ediləcək.\nBuna qədər idxal edilən aksizli malların sıyahısına yalnız spirtli içki, pivə, spirtli içkilərin bütün növləri, tütün məmulatları, neft məhsulları, minik avtomobilləri, idman yaxtaları və istirahət üçün yaxtalar daxil idi.\nMilli.Az-ın Trend-ə istinadən məlumatına görə, qanun layihəsinə əsasən tutulacaq verginin məbləği platinin hər qramına, qızılın və ondan hazırlanmlş zərgərlik və məişət məmulatlarının hər troya unsiyasına, habelə bərkidilmiş almazın hər karatına görə müəyyənləşdiriləcək.\nSənədə əsasən, özəl şəxslərin gətirdiyi 20 qram qızıl və qızıl zərgərlik və ya məişət məmulatları, emal olunmuş, çeşidlənmiş, çərçivəyə salınmış və bərkidilmiş 0,5 karat almaza vergi tətbiq edilməyəcək. Həmçinin dəyişikliklərə görə, Azərbaycan Mərkəzi Bankının aktivlərində yerləşdirmək üçün idxal edilən qızıl, platin, emal olunmuş, çeşidlənmiş, çərçivəyə salınmış və bərkidilmiş almazlar, eləcə də Azərbaycan Respublikası Dövlət Neft Fondunun aktivlərində yerləşdirmək üçün idxal edilən qızıl aksiz vergisindən azaddır.\nQanuna əsasən, idxal zamanı yeni aksizli mallara aşağıdakı aksiz dərəcələri tətbiq ediləcək: qızılın min çəki vahidindəki miqdarı 375 olduqda aksiz dərəcəsi hər qrama görə 0,8 manat, 500 olduqda hər qrama görə 1 manat, 585 olduqda hər qrama görə 1,2 manat, 750 olduqda hər qrama görə 1,5 manat, 958 olduqda hər qrama görə 1,8 manat, 999 olduqda hər qrama görə 2 manat.\nBundan başqa, idxal olunan emal olunmuş, çeşidlənmiş, çərçivəyə salınmış və bərkidilmiş almazın 1 karatı üçün aksiz dərəcəsi 200 manat olmaqla iki cür hesablanacaq. Əgər idxal olunan almazın bir ədədinin miqdarı 1 karatdan aşağıdırsa, aksizin məbləği almazın karatının miqdarına mütənasib olaraq azaldılacaq. Almazın bir ədədinin miqdarı 1 karatdan yuxarı olsa, aksiz məbləği aksiz dərəcəsi ilə almazın faktiki miqdarının hasilinə aşağıdakı əmsallar tətbiq edilməklə hesablanacaq: 1 karatdan 2 karatadək olduqda - 2,0; 2 karatdan 3 karatadək olduqda - 3,0; 3 karatdan 4 karatadək olduqda - 4,0; 4 karatdan 5 karatadək olduqda - 5,0; karat 5-dən yuxarı olduqda - 10,0.\nXəbərin orijinal ünvanı: http://news.milli.az/economy/316778.html\nNazir “kölgə iqtisadiyyatı”ndan yazdı\n25 May 2022 18:33\nAzərbaycanda daşınmaz əmlaka görə ƏDV-nin qaytarılması qaydası TƏSDİQLƏNDİ - FƏRMAN\n25 May 2022 15:49\n"Kapital Bank" "Maliyyə lizinqi" məhsulunu təklif edir\n25 May 2022 10:07


Şanlı zəfər tariximiz - 75\nBu ay alman faşizmi üzərində qələbənin 75-ci ilidir. Müharibələr bəşərin insansızlığından yaranır. İnsanın daxilindəki ağalıq duyğusu onu daim başqası üzərində hökmranlığa sürükləyir. Xalqların, dövlətlərin timsalında müharibələrin yaratdığı acı fəsadlar isə daha faciəvi gerçəkliklərdir. İkinci Cahan savaşında o dövrün iki azman imperiyaçı dövləti — Almaniya və SSRİ biri-birilə vuruşurdular, parçalanmış, paralanmış Azərbaycan da bunların arasında qalmışdı: Azərbaycan SSRİ-nin tərkibində Almaniyaya qarşı vuruşurdu.\nII Cahan savaşı «insanlığın daha çox inkişaf etdiyi» XX yüzildə baş verdi. Bununla da əslində insanlığın hələ ömürlərə hakim kəsilmədiyi bir daha aydın oldu. Bu, bəşər tarixinin ən acı-ağrılı, qanlı-qadalı günlərinin bir mərhələsi idi. Ancaq bəşərin fəlakətləri bundan sonra da azalmadı, əksinə, daha da artdı. Azərbaycan SSRİ-nin tərkibində Almaniyaya qarşı döyüşürdü. Almaniya bu savaşda məğlub oldu: bu gün tarixçilər deyirlər ki, Hitler Moskvanı «İldırım sürətli müharibə planı» ilə tutsaydı belə, SSRİ-ni çökdürə bilməyəcəkdi. Çünki SSRİ-nin ərazisi olduqca böyük, insan potensialı Almaniyanın əsarətinə düşən ölkələrin əhalisindən də çox idi. Əgər ölkənin ərazisi, üstəgəl də əhalisi çoxdursa, deməli, bu, güclü ordu, iqtisadi imkan, son nəticədə isə qələbə deməkdir. Bütün hallarda bu, tarixdir.\nAlman faşizmi üzərində qələbənin qazanılmasında Azərbaycanın müstəsna rolu olub. Tarixçi-alim Əzizağa Ələkbərov Azərbaycanın SSRİ imperiyasının tərkibində alman faşizminə qarşı mübarizədə fəal iştirakını, ümumən bu dövrü araşdırıb: «Müharibə Azərbaycandan kənarda getsə də, bizim üçün də acı-ağrılı oldu. 700 mindən çox azərbaycanlı müharibəyə səfərbər olunmuşdu. Bundan 400 mindən çoxu müharibədən qayıtmamışdı. O zaman xaricə müharicət edənlərin əsas qənaəti bu idi ki, faşizm bu müharibədə qalib gələrsə, Azərbaycan təzədən müstəqilliyini qazana bilər».\nAncaq Hitlerin qəsbkarlıq planında Azərbaycan, xüsusən də Bakı nefti xüsusi yer tuturdu. Ümumən ötən yüzilin əvvəllərindən Bakı neftinə dünyanın iri dövlətləri böyük maraqla yanaşmışdılar. SSRİ-nin neft sənayesi naziri Baybakov demişdi ki, faşizm üzərində qələbə üçün Azərbaycanın etdiklərini bəlkə də heç bir respublika etməmişdi. Heft başlıca amil idi, bu səbəbdən Hitler Bakıya can atırdı. Almaniya Bakı neftini ələ keçirməyi Şərqdə istilaçılıq siyasətini reallaşdırmağın mühüm amili hesab edirdi. Müharibə vaxtı Azərbaycan əsgərləri 402-ci, 223-cü, 416-cı, 271-ci və 77-ci diviziyalarla sözün həqiqi mənasında böyük hünər, rəşadət göstərmişdi. Bunlar milli diviziyalar kimi müharibənin sonuna kimi xalqımızın döyüşkənliyinin ifadəsinə çevrildi: «Bakıda 101, 102 və 103-cü xalq qoşunu diviziyaları yaradılmışdı. Bu diviziyalarda 21259 nəfər döyüşçü vardı. Bunlar tam hazır vəziyyətdə idilər, Hitlerin Qafqaza, Bakıya hücum planı gerçəkləşərsə, tamamilə səfərbər vəziyyətdə idilər. O zaman Bakının 18 rayonunda 61780 nəfəri birləşdirən 20 rota təşkil olunmuşdu. Bunlar Qafqaz cəbhəsindəki təhlükə ilə birbaşa bağlı idi».\n1941-45-ci illərdə Azərbaycanda ümumi icbari hərbi təlim xətti ilə 51254 döyüşçü hazırlanmışdı. 291421 çağırışçı 9 növ hərbi peşəyə (avtomatçı, pulemyotçu, minomyotçu, snayper, tank əlyehinə döyüşçü) yiyələnmişdi.\nBakı möhkəmləndirilmiş şəhərə çevrilmişdi. Şəhərə tanklarını girə bilməməsi üçün 16841 maneə yaradılmışdı. 97 kilometr uzunluğunda dərin xəndəklər qazılmışdı. Bu və başqa çətin işləri birbaşa əhali özü görürdü. On minlərlə kişi və qadın bu kimi işlərdə iştirak etmişdi. Bakı həm də xəstəxana rolunu oynayırdı. Bu gün xeyli köhnə binanın qarşısına vurulmuş «Burada təxliyyə qospitalı yerləşdirilib» sözlərinə rast gəlmək olar. 76 qospitalda 470 mindən çox əsgər və zabit müalicə olunmuş, 80 faizi sağalaraq birbaşa cəbhəyə getmişdi. 1941-43-cü illərdə 10 min donor 28 min litrdən çox qan vermişdi. Habelə şəhərdə bu dövrdə 130 növ müxtəlif silah, hərbi sursat («Katyuşa» raketi, pulemyot, qırıcı təyyarə hissələrinin yığılmması və s.) istehsal olunurdu: «Əgər müharibə dövründə SSRİ üzrə 110 milyon ton neft istesal olunmuşdusa, bunun 75 milyon tonu (75 faiz) Azərbaycanın payına düşürdü. Akademik Yusif Məmmədəliyevin rəhbərliyi ilə 100 növ neft-kimya məhsulları, o cümlədən, 38 növ sürtkü yağı, 9 növ aviasiya benzini, 8 növ dizel yanacağı və s.-in istehsalı təşkil edilmişdi. Təkcə 1941-ci ildə Azərbaycan neftçiləri 23,5 milyon ton neft hasil etmişdilər. Azərbaycanda o vaxta kimi belə bir göstərici olmamışdı. Müharibə dövründə Azərbaycanda 22 mln. ton benzin (85 faiz) və neft məhsulları istehsal olunmuşdu. Müharibədə Azərbaycandan 11 mindən çox qadın (şəfqət bacısı, döyüşçü və b.) iştirak etmişdi. Müharibənin ilk 2 ilində azərbaycanlılar müdafiə fonduna 15,5 kq qızıl, 952,5 kq gümüş, 311 milyon manatlıq istiqraz vermişdilər. Tank və təyyarə dəstələri yaradılması fonduna isə Azərbaycandan 230 milyon manatlıq pul köçürülmüşdü. Cəbhəyə 1,6 milyon hədiyyə bağlaması, 125 vaqon isti paltar göndərilmişdi. Azərbaycanın kənd təsərrüfatı cəbhəyə əlindən gələn köməyi etmişdi. «Cəbhəyə və ölkəyə daha çox çörək, ət və sənaye üçün xammal verək!» şüarı o zaman məşhur idi.\n1941-ci il dekabrın 1-dək Azərbaycan kolxozçuları müdafiə fonduna 2850 baş iribuynuzlu və 23 mindən çox xırdabuynuzlu heyvan, 36140 litr süd, 20439 kq yağ, on minlərlə yumurta, tonlarla taxıl, göyərti, kartof, və başqa məhsullar vermişdilər: «Soydaşlarımız son tikələrinə qədər boğazlarından kəsib cəbhəyə göndərirdilər. Azad olunmuş rayonlara tonlarla taxıl, yüzlərlə kotan və s. göndərilmişdi, özləri də quruculuq işlərində iştirak etmişdilər. Ancaq bütün bu fədakarlıqların əvəzi olaraq Moskva tərəfindən xalqımızın buradan Sibirə köçürülməsi qərara alınmışdı. Bununla bağlı rəsmi qərar verilmişdi. 1942-ci ildə belə bir qərar olub. Xalqımızın «etibarsız olması» təssəvvürü vardı. Bakı Moskvaya əsaslandırdı ki, Azərbaycan cəbhə üçün təsəvvürə gəlməz ölçüdə pambıq, neft istehsal edir, bura köçürüləcək adamlar istənilən səviyyədə nefti çıxaracaqmı, pambığı əkə biləcəkmi? Moskva bu haqda düşünməyə məcbur olmuşdu, şübhəsiz, həm də ilk növbədə cəbhədə döyüşən azərbaycanlıların əhvalına köçürmənin mənfi təsir edə bilməsi gerçəkliyi də nəzərə alınmışdı».\nDöyüş rəşadətinə görə 121 nəfər Azərbaycandan Sovet İttifaqı Qəhrəmanı kimi fəxri ada layiq görülmüşdü ki, bunların 45 nəfəri Azərbaycan türkü idi. 176 min nəfər SSRİ-nin orden və medalları ilə təltif olunmuşdu. Hərbi tarixçilərin və mütəxəsisslərin fikrincə, müharibədə qələbə son nəticə etibarilə təkcə ön cəbhədəki uğurlu döyüş əməliyyatları ilə deyil, onların həyata keçirilməsini şərtləndirən ölkənin iqtisadi resursları, təsərrüfat sahələrinin qarşılıqlı əlaqələrinin təşkili, cəbhənin müxtəlif təyinatlı tələbatlarının vaxtında təmin edilməsi, döyüşkən ruh, sərt nizam-intizam kimi kompleks amillərlə bağlıdır. Müharibə dövrünün qanunu — hər şeyin və bütün imkanların cəbhənin tələblərinə tabe edilərək, düşmən üzərində qələbənin təmin olunmasına yönəldilməsindədir. Professor Qüdrət Əbdülsəlimzadə bildirir ki, müharibənin ilk günlərindən başlayaraq hərbi dövrün qayda-qanunları əsasında qurulan və böyük bir ölkənin vahid təsərrüfat kompleksinin tərkib hissəsi sayılan Azərbaycan, ön və arxa cəbhənin çox mühüm arsenallarından biri olmuşdu: «Ölkənin əsas neft-yanacaq bazası sayılan Bakı o dövrdə çıxarılan neft hasilatının 75-80 faizini, təyyarə benzinin 90 faizini, bəzi yanacaq növləri və xüsusi təyinatlı sürtkü yağlarının isə 100 faizə yaxınını vermişdi. Həmin illərdə Bakı rayonunda 75 milyon ton neft çıxarılmış, 22 milyon ton benzin emal olunmuş, yüz min tonlarla sürtkü yağları istehsal olunub cəbhəyə yola salınıb. O çətin illərdə təsərrüfat həyatı hərbi qaydada qurulmuş Azərbaycan neft, yanacaq, benzin, sürtkü yağları ilə yanaşı, 130 növ silah, döyüş sursatı, hərbi ləvazimat istehsalını qaydaya salmış, 30 adda yüngül sənaye, 50 adda yeyinti sənaye, 200 adda müxtəlif yerli sənaye, habelə sənət kooperasiya məhsulları ilə cəbhənin ehtiyaclarını ödəyib. Eyni zamanda respublikanın kənd əməkçiləri, nəqliyyat-rabitə, digər xidmət dairəsinin işçiləri, respublika ərazisində təşkil olunmuş hərbi xəstəxanaların həkim tibb heyəti, elm, mədəniyyət, incəsənət adamları öz fədakar xidmətləri ilə seçilib, düşmən üzərində tarixi qələbənin qazanılmasına töhvələrini veriblər. 68 illik bir zaman hüdudundan o dövrdə orduya çağırılmış 700 min nəfərə qədər həmyerliyimizin taleyi, döyüş meydanlarında həlak olmuş 300 min nəfər oğul-qızımızın nakam ruhları, arxa cəbhədəki insanların qələbəni yaxınlaşdırmaq naminə gecəli-gündüzlü zəhmət-qeyrət səyləri ana-babalarımızın, yaşlı nəslin, yeniyetmələrin cəbhədə vuruşanları dəzgahlar arxasında, tarlalarda, neft mədənlərində dəyanətlə əvəz etmələri, qız-gəlinlərimizin nişan üzüklərini, sırğalarını, qızıl bəzək əşyalarını könüllü surətdə Müdafiə Fonduna verməsi, cəbhədəki əzizlərimizin bir daha geri qayıtmayacaqlarını bildirən «qara kağızların» axıtdığı göz yaşları, yetim qalmış uşaqların ürək ağrıdan miskin baxışları, dul qadınların məşəqqətli həyat-dolanacaq tərzi, millətimizin aşkar-gizli niskilləri, şübhəsiz, taleyimizin pozulmaz naxışlarıdır».\nQarabağın işğalı bu gün dünyada faşizmin yeni biçimdə yaşadığını göstərir. Bir millət olaraq ruhdan düşməməli, sarsılmamalı, bütövlüyümüzün təntənəsi, rəmzi, tarixi taleyimizin ifadəsi olacaq böyük Qələbə Günümüzü yaratmalıyıq. Alman faşizmi tarixə gömülüb, ancaq bu gün yeni dönəmdə 20 ildən çoxdur ki, erməni faşizmi ilə üz-üzəyik. Ermənilik — dünyanın çağdaş susqun, bic, faydaçı gedişlərinə uyğundur. Bu baxımdan erməni faşizmi alman faşizmindən daha təhlükəlidir. Ancaq erməninin sabahı yoxdur, çünki bicliyi, əxlaqsızlığı, insansızlığı xilas olaraq seçən xalq var ola bilməz. Türk xalqı isə inadından qalmamalı, dünyanın neofaşizm gedişlərinə qarşı xalis ruhuyla durmağı bacarmalı, özü-özünün inam qaynağı olmalıdır.


Tarix: 18-03-2019, 13:44 Oxunma sayı: 118 Bölmə: Elm və İKT\nAzərbaycan Respublikasının Prezidenti cənab İlham Əliyevin 2018-ci ilin aprelində imzaladığı müvafiq sərəncama əsasənbu ildən etibarən hər ilin 27 mart tarixi ölkədə Elm günü kimi qeyd olunacaq.\nAMEA-nın ETİ-nun elmi işçisi\nELMİN İNKİŞAFINDA AMEA-nın ROLU\n(TARİX VƏ MÜASİRLİK)\nGörkəmli dövlət xadimi Heydər Əliyevin 23 sentyabr 1993-cü ildə respublika ziyalıları ilə tarixi görüşündə Azərbaycan Elmlər Akademiyasının əhəmiyyəti və xidmətləri haqqında söylədiyi fikirlər cəmiyyətin inkişafında elmin roluna dair obyektiv qənaətləri ifadə edir: "Elmlər Akademiyası Azərbaycan xalqının tarixi nailiyyətidir. 1945-ci ildə bu akademiyanı yaradan adamlar, Azərbaycanın böyük alimləri çox böyük şücaət göstərmişlər. Ötən dövrlərdə bu akademiyanın çərçivəsində Azərbaycan elmi çox inkişaf etmişdir. Akademiyanın fəaliyyətini tənqid etmək də olar, ...ancaq ümumən götürdükdə, şübhəsiz ki, elminin keçdiyi inkişaf yoluna yüksək qiymət verməli, onu əldə saxlamalı, itirməməliyik. Dağıtmaq çox asandır, qurmaq, yaratmaq çətindir. 1945-ci ildə Elmlər Akademiyasını yaratmaq, sonra isə onu inkişaf etdirmək, yeni-yeni institutlar təşkil etmək asan iş idimi? Əlbəttə, yox! ...Tarix, insanlar isə həmişə quranları, yaradanları qiymətləndirir... Əmin ola bilərsiniz ki, Elmlər Akademiyası da, institutlar da fəaliyyət göstərəcəklər. Azərbaycan elmi inkişaf etməlidir... Biz bu sahəyə hər cür kömək edəcəyik və mədəniyyətimiz, elmimiz, təhsilimiz, o cümlədən də ali təhsilimiz... inkişaf edəcəkdir”.\nAkademiyanın strukturu vəəməkdaşlarının tərkibində baş verən dəyişiklikləri elmimetriya nöqteyi nəzərindən gözdən keçirməyə cəhd edək. Xatırlatmaq istərdim ki, elmimetriya elmin təkamülünü çoxsaylı hesablamalar və statistik araşdırmalar vasitəsi ilə öyrənən elmdir. Elmimetriyadan müxtəlif elmi vahidlərin (institut, qrup və individiumların) maliyyələşdirilməsizamanı əsas kimi istifadə edirlər.\nAzərbaycan Elmlər Akadeiyasının tarixini üç mərhələyə bölmək olar.\nBirinci mərhələ 1923-cü ildən 1945-ci ilə qədərki dövrü əhatə edir.\n1920-ci ildə Azərbaycanın Sovet Rusiyası tərəfindən işğal edilməsi ölkəmizin müstəqilliyinə son qoydu. Azərbaycan faktiki olaraq Sovet Rusiyasının tərkibinə daxil edildi və Azərbaycanda SSRİ dövlət orqanlarının yerli orqanları təşəkkül tapdı.\n1923-cü ildə elmi-tədqiqat işləri aparmaq üçün Nəriman Nərimanovun təşəbbüsü ilə Azərbaycan Tədqiq və Tətəbbö Cəmiyyəti yaradıldı. Bu cəmiyyət respublikanın baş elmi müəssisəsi oldu.Bu cəmiyyətin tərkibində Tarixi etnoqrafiya, İqtisadiyyat, Təbiətşünaslıq və Xarici Şərq bölmələri, Arxeologiya komitəsi, Dövlət Muzeyi və Fəlsəfə komissiyası fəaliyyət göstərirdi.\n1925-ci ildə SSRİ Mərkəzi İcraiyyə Komitəsi və SSRİ Xalq Komissarları Şurasının qərarı ilə Rusiya Elmlər Akademiyasının əsasındaSSRİ Elmlər Akademiyası yaradıldı.\nSSRİ-də keçən əsrin 30-cu illərində birinci beşillik planlar əsasında həyata keçirilən sənayeləşdirmə siyasəti həmin dövrdə əvvəllər görünməyən miqyasda elmi tədqiqatların aparılmasına səbəb oldu. Qısa müddət ərzində elmi potensialı iqtisadiyyatın tələblərinə uyğunlaşdırmaq və onun davamlı inkişafını təmin etmək tələb olunurdu.\n1927-ci ilin dekabrında qəbul edilən SSRİ Kommunist Partiyasının proqramında elmi – tədqiqat sənaye institutlarının şəbəkəsinin inkişaf etdirilməsi, akademik elmi işlərin sənayeyə, kənd təsərrüfüatına tətbiqi nəzərdə tutulurdu.\nArtıq Azərbaycan Tədqiq və Tətəbbö Cəmiyyəti dövlətin elm qarşısında qoyduğu vəzifələri yerinə yetirə bilmirdi. Bu da elm sahəsində yeni islahatların keçirilməsini, elm sahəsinin xalq təsərrüfatının tələblərinə uyğun olaraq yenidən qurulmasınıtələb edirdi.\n1929-сu ildə Azərbaycan Tədqiq və Tətəbbö Cəmiyyətində əsaslı islahatlar aparıldı və Azərbaycan Dövlət Elmi Tədqiqat İnstitutu (DETİ) yaradıldı.\nBununla Azərbaycanda elmi tədqiqat sistemin təşkilinin I mərhələsi başa çatdı.\nSSRİ-də sənayenin sürətlə inkişafıxammala,o cümlədən, neftə olan ehtiyacın artmasına, yeni sənaye sahələrinin təşəkkülünə təkan verirdi.\nPambıqçılıq məhsullarına ehtiyacın artması bu sahənin sürətlə inkişafına səbəb oldu. Eyni zamanda respublikada pambıqçılıqla bağlı olan yeni sənaye sahələri də yaranırdı və bu da öz növbəsində həmin sahələrin inkişafı üçün müasir tələblərə cavab verən yeni elmi laboratoriyaların yaradılmasını tələb edirdi.\nAzərbaycanda elmi tədqiqatların yüksək səviyyədə aparılmasını və inkişaf etdirilməsini, elmi və elmi-xidmət müəssisələrinin səmərəli işinitəmin etmək məqsədilə 1932-ci ildə Azərbaycan DETİ əsasında SSRİ Elmlər Akademiyası Zaqafqaziya Filialının Azərbaycan Şöbəsi təşkil edildi.\n1935-ci ilin oktyabrında şöbə SSRİ EA-nın Azərbaycan Filialına çevrildi. Filialın nəzdində mövcud bölmələr əsasında Kimya, Botanika, Zoologiya, Tarix, Etnoqrafiya, Arxeologiya, Dil və Ədəbiyyat elmi tədqiqat institutları, habelə Energetika, Fizika, Geologiya, Torpaqşünaslıq sektorları yaradıldı. Filialın institut və sektorlarından əlavə respublikada Elmi Tədqiqat Neft İnstitutu, Elmi Tədqiqat Pambıqçılıq İnstitutu, Neft Maşınqayırma İnstitutu, Kurortologiya və Fiziki Üsullarla Müalicə İnstitutu, Hidrotexnika və Meliorasiya İnstitutu yaradıldı. Artıq 1940-cı ildə respublikada 60 elmi müəssisə fəaliyyət göstərirdi.\nBeləliklə, Azərbaycanda elmi tədqiqat sisteminin təşkilinin I1 mərhələsi başa çatdı.\nEA-nınAzərbaycan filialı milli elmi kadrların təşəkkülündə mühüm rol oynadı. Həmin dövrdə Azərbaycanda müvafiq elmi-tədris müəssisələrin olmadığındanelmi kadrların hazırlanmasıSSRİ-nin tərkibinə daxil olan digər respublikalarda həyata keçirilirdi.\n1938-ci ildə SSRİ EA Azərbaycan filialında 16 elmlər doktoruvə 20 elmlər namizədi var idisə, 1941-ci ildə onların sayı müvafiq surətdə 21 və 161-ə çatmışdı.\nSSRİ Xalq Komissarları Sovetinin 1945-ci il 23 yanvar tarixli qərarı ilə filial Azərbaycan EA-na çevrildi və Azərbaycanda elmi tədqiqat sisteminin təşkilinin yeni üçüncü mərhələsi başlandı.\nBu vaxt akademiyanın 4 bölməsi, 16 elmi tədqiqat institutu, 3 muzeyi, mərkəzi elmi kitabxanası, Naxçıvan, Gəncə, Xankəndi və Qubada elmi bazaları var idi. Həmin il Azərbaycan EA-na 15 həqiqi üzv seçildi.\nÜçüncümərhələ 1945-ci ildən 1991-ci ilədək tarixi əhatə edir. Bu mərhələdə Azərbaycanda elmin inkişafı SSRİ-də elmin inkişafı ilə sıx bağlı idi.\nAzərbaycan Milli Elmlər Akademiyası 1945-ci ildə təşəkkül tapmışdır. O vaxtdan keçən dövr ərzində AMEA respublikada aparılan fundamental tədqiqatların əsas mərkəzinə çevrilmişdir.\nHazırda Azərbaycan Milli Elmlər Akademiysının tərkibində müxtəlif elmi istiqamətlər üzrə elmi bölmələr fəaliyyət göstərir: Fizika-riyaziyyat və texniki elmlər bölməsi, Kimya elmləri bölməsi, humanitar və ictimai elmlər bölməsi və regional Naxçıvan bölməsi.\nBu sahələrdə Azərbaycanda 1960-сı illərdə elmlər doktorlarının və hətta elmlər namizədlərinin sayları az idi.\nYalnız keçən əsrin 70-ci illərində onlarla azərbaycanlı aspirant və doktorantlar keçmiş SSRİ-nin ən qabaqcıl alimlərinin fəaliyyət göstərdikləri elmi mərkəzlərə göndərilmiş, burada müasir tələblərə cavab verən yüksək ixtisaslı kadrların yetişdirilməsi üçün onlara əlverişli şərait yaradılmışdır.\nBu proseslər 70-ci illərdə respublikaya rəhbərlik edən Heydər Əliyevin adı ilə sıx bağlı idi. Məhz Heydər Əliyevin Azərbaycana rəhbərlik etdiyi dövr elmin sürətlə inkişaf dövrü oldu.\nAzərbaycan Elmlər Akademiyası özünün "altın dövrünü” ulu öndərin Azərbaycana birinci rəhbərliyi dövründə yaşamışdır. Ölkəmizdə bu illərdə böyük elmi məktəblər yaranmış, görkəmli elmi simalar meydana çıxmışdır. Azərbaycan Respublikasının rəhbəri Heydər Əliyevin təşəbbüsü ilə 1975-ci ildə ölkəmizdə Elmlər Akademiyasının 30 illik yubileyinin keçirilməsi və akademiyanın "Xalqlar dostluğu” ordeni ilə təltif olunması elm tariximizin parlaq hadisələrindən biridir.\nBu həmçinin SSRİ-də 70–80-ci illərdə elmin inikişafının özünəməxsus xüsusiyyətləri ilə bağlı idi.\nElmi-texniki tərəqqinin qarşısında duran vəzifələrdən biri ölkənin energetika sahəsində tələbatlarının ödənilməsi idi. Neft-qaz energetikasının inkişafına böyük diqqət verilirdi. Geofiziki kəşfiyyatın yeni metodlarının tətbiqi yeni neft və qaz yataqlarının kəşf edilməsinə kömək edirdi. Məhz bu dövr Azərbaycan ərazisində yeni neft yataqlarının kəşfi dövrü oldu.\nKeçən əsrin 70-ci illərində Azərbaycanda riyaziyyat məktəbi xüsusi inkişaf etdi və dünyada tanınan elmi məktəb yarandı.\nSSRİ-də 90-cı illərin sonlarında başlayan iqtisadi-siyasi böhran və bu dövlətin tərkibinə daxil olan xalqların milli azadlıq hərəkatı SSRİ-nin dağılmasına və müstəqil Azərbaycan dövlətinin təşəkkülünə səbəb oldu.\nAzərbaycanın müstəqilliyinin əldə edilməsi ölkə tarixində tamamilə yeni dövrün – müstəqil dövlətçilik dövrünün başlanması dövrü oldu.\nMüstəqil Azərbaycanın təşəkkülü ilə yeni müstəqil qurumların, o cümlədən müstəqil Milli Elmlər Akademiyasınınformalaşması dövrü oldu.Beləliklə,Azərbaycan elminin inkişfında yeni bir mərhələ başlandı.\n1992-ci ildə Azərbaycan Birləşmiş Millətlər Təkilatının üzvlüyünə qəbul edildi. Azərbaycanın ərazi bütövlüyü dünya ölkələrinin əksəriyyəti tərəfindən tanındı.\nAzərbaycanda elm sahəsində tamamilə yeni dövr başlandı. Bu dövrdə ölkəmizdə əldə olunan elmi nailiyyətlərin artıq SSRİ-nin deyil, müstəqilAzərbaycanın inkişafına yönəldilməsi imkanı əldə edildi. Azərbaycan artıq SSRİ rəhbərliyinin ehtiyac bildiyi sahələri deyil, milli maraqlara uyğun olaraq elm sahələrini inkişaf etdirmək imkanı əldə etdi.\nAmma müstəqilliyin ilk dövründə Azərbaycanda səriştəsiz hakimiyyətin yeritdiyi siyasət ölkədə mövcud siyasi və iqtisadi böhranın daha da dərinləşməsinə gətirib çıxardı.O cümlədən, elm sahəsinidə böhran bürüdü. Elmə olan diqqət xeyli azaldı. Belə vəziyyət bir çox alimlərin ölkəni tərk etməsinə səbəb olurdu.\n1993-cü ildə Heydər Əliyevin hakimiyyətə qayıdışı ölkədə siyasi və iqtisadi böhranın aradan qalxmasına gətirib çıxardı. Azərbaycanın bütün sahələrində, o cümlədən elm sahəsində sürətli inkişaf başlandı.\nAkademiyanın tərkibində gənc və istedadlı alimlərinsayı artırıldı. Hazırda AMEA-nın 6 bölməsi var: fizika-riyaziyyat və texnika elmləri (Fizika İnstitutu, Riyaziyyat və Mexanika İnstitutu, İdarəetmə Sistemləri İnstitutu, Radiasiya Problemləri İnstitutu, İnformasiya Texnologiyaları İnstitutu, Nəsrəddin Tusi adına Şamaxı Astrofizika Rəsədxanası, Biofizika İnstitutu); kimya elmləri (Akademik Yusif Məmmədəliyev adına Neft-Kimya Prosesləri İnstitutu, Akademik Murtuza Nağıyev adına Kataliz və Qeyri-üzvi Kimya İnstitutu, Akademik Əli Quliyev adına Aşqarlar Kimyası İnstitutu, Polimer Materialları İnstitutu); Yer elmləri (Geologiya və Geofizika İnstitutu, Akademik Həsən Əliyev adına Coğrafiya İnstitutu, Neft və Qaz İnstitutu, Respublika Seysmoloji Xidmət Mərkəzi); biologiya və tibb elmləri (Botanika İnstitutu, Zoologiya İnstitutu, Akademik Abdulla Qarayev adına Fiziologiya İnstitutu, Mikrobiologiya İnstitutu, Mərkəzi Nəbatat Bağı, Dendrologiya İnstitutu, Molekulyar Biologiya və Biotexnologiyalar İnstitutu, Torpaqşünaslıq və Aqrokimya İnstitutu, Genetik Ehtiyatlar İnstitutu); humanitar elmlər (Nizami Gəncəvi adına Ədəbiyyat İnstitutu, Nəsimi adına Dilçilik İnstitutu, Memarlıq və İncəsənət İnstitutu, Məhəmməd Füzuli adına Əlyazmalar İnstitutu, Folklor İnstitutu, Nizami Gəncəvi adına Milli Azərbaycan Ədəbiyyatı Muzeyi, Hüseyn Cavidin Ev Muzeyi), ictimai elmlər bölməsi (Abbasqulu Ağa Bakıxanov adına Tarix İnstitutu, Arxeologiya və Etnoqrafiya İnstitutu, İqtisadiyyat İnstitutu, Fəlsəfə İnstitutu, Hüquq və İnsan Haqları İnstitutu, Milli Azərbaycan Tarixi Muzeyi, Elm Tarixi İnstitutu, Qafqazşünaslıq İnstitutu, Akademik Ziya Bünyadov adına Şərqşünaslıq İnstitutu). AMEA-da 2 regional bölmə və 2 regional elmi mərkəz fəaliyyət göstərir: Naxçıvan Elmi Bölməsi (Tarix, Etnoqrafiya və Arxeologiya İnstitutu, İncəsənət, Dil və Ədəbiyyat İnstitutu, Təbii Ehtiyatlar İnstitutu, Bioresurslar İnstitutu, Əlyazmalar Fondu, Batabat Astrofizika Rəsədxanası), Gəncə Bölməsi (Nizami Gəncəvi Mərkəzi, Humanitar Tədqiqatlar İnstitutu, Diyarşünaslıq İnstitutu, Bioresurslar İnstitutu, Ekologiya və Təbii Ehtiyatlar İnstitutu, Aqrar Problemlər İnstitutu, Nəbatat Bağı); Şəki Regional Elmi Mərkəzi və Lənkəran Regional Elmi Mərkəzi.\nHazırda Azərbaycan Milli Elmlər Akademiyasında 10 minə yaxın əməkdaş, o cümlədən 4939 nəfər elmi işçi, 664 elmlər doktoru, 2026 nəfər fəlsəfə doktoru çalışır. Akademiyanın 72 həqiqi üzvü və 112 müxbir üzvü var.\nAMEA xarici ölkələrin elmi müəssisələri ilə müntəzəm əlaqə saxlayır, elmin müasir problemlərinə və elmin təşkilinə dair əcnəbi alimlərlə fikir mübadiləsi aparır. Akademiyanın alimləri beynəlxalq elmi qurultay, konfrans və simpoziumlarda elm və texnikanın aktual problemlərinə dair məruzələrlə çıxış edirlər. AMEA-nın təşəbbüsü və təşkilatçılığı ilə vaxtaşırı beynəlxalq elmi müşavirə və konfranslar keçirilir. Son dövrlərdə Akademiya alimlərinin 604 kitabı, 4208 məqaləsi çap olunmuşdur.Məqalələrin 2427-si impaktfaktorlu elmi jurnallarda dərc edilmişdir. AMEA bir çox nüfuzlu beynəlxalq elmi təşkilatların üzvüdür, onun əməkdaşları MDB ölkələri, ABŞ, Yaponiya, İsrail, İsveçrə, İngiltərə, Almaniya, Pakistan, Türkiyə, İran və başqa ölkələrin aparıcı elm və təhsil müəssisələri ilə birgə proqram çərçivəsində tədqiqatlar aparır, kadr və informasiya mübadilələrində iştirak edirlər.\nÜmummilli liderimiz H.Əliyevin AMEA-nın Azərbaycan elminin və bütövlükdə ölkənin ədəbi-ictimai həyatındakı rolu və xidmətlərini ifadə edən bu sözləri bu gün də AMEA-nın qarşısında daha ciddi vəzifələr qoyur: "AMEA-nın keçdiyi şərəfli yol Azərbaycan xalqının tarixində böyük səhifədir. Çoxəsrlik tariximizdə böyük elmimiz olubdur. Ancaq Azərbaycan elmi heç vaxt bu qədər mütəşəkkil və bu qədər qüvvətli, güclü, çoxsahəli olmayıb. Müstəqil Azərbaycanın Elmlər Akademiyası bütün elmi potensialı özündə cəmləyərək xalqımızın yaradıcılıq sahəsində nəyə qadir olduğunu dünyaya göstəribdir.”\nBu gün AMEA-da fəaliyyət göstərən digər institutlar kimiElm Tarixi İnstitutunda aparılan tədqiqatlar həm ölkə elminin inkişafına yeni töhfələr verir, həm də dünya elmi ilə inteqrasiya şəraitində beynəlxalq elmi proseslərdə alimlərimizin fəal iştirakına yol açır.\nBu gün çox böyük bir əminliklə deyə bilərik ki, AMEA-nın uğurlu fəaliyyəti, elmin ən yeni və müasir istiqamətləri üzrə yüksək ixtisaslı, elmi dərəcələrə malik mütəxəssislərin hazırlaması Azərbaycanın dövlət müstəqilliyinin mühüm nailiyyətidir.\nTamilla Kərimova. Azərbaycan Milli Elmlər Akademiyasının yaranması. Bakı. "Elm və Tərəqqi”. Bakı. 2015. Səh 91.\nЖурнал «Российская Академия наук»№8, 1971-го года .səh 130 – 140.\n 535 – ci qəzet. 26 oktyabr 2015 – ci il.\nHeydər Əliyevin adı hansı rayona veriləcək?\nTarix: 14-02-2018, 10:46 Oxunma sayı: 361 Bölmə: Cəmiyyət\nAzərbaycanın elə bir guşəsi yoxdur ki, orada Heydər Əliyevin əməyi olmasın. Heydər Əliyev\nQarabağda müharibə başlasa, kim məğlub olacaq?\nTarix: 22-06-2015, 11:00 Oxunma sayı: 533 Bölmə: Siyasət\nTarix: 21-02-2018, 22:21 Oxunma sayı: 3 668 Bölmə: Elm və İKT\nDünyanın ən böyük porno saytlarında yayılan virus çox təhlükəlidir.\nSumqayıtda uçmaq təhlükəsi olan bağçadan Zakir Fərəcova MÜRACİƏT - FOTO\nTarix: 11-10-2016, 15:00 Oxunma sayı: 1 194 Bölmə: Sumqayıt / Problem / Manşet\nSumqayıtdakı 71 saylı "Heyran" körpələr evi-uşaq bağçasının kollektivi və\nRusiyada Sumqayıtlı idmançının üzərində səs-küylü məhkəmə prosesi başlayır\nTarix: 11-01-2018, 15:47 Oxunma sayı: 357 Bölmə: Hadisə / Sumqayıt\nXabarovskda pauerrliftinq (ağırlıq qaldırma – red.) üzrə dünya və Avropa çempionu Andrey Draçyovun\nSumqayıtda iki azyaşlı ağır yaralanıb\nTarix: 29-03-2018, 13:19 Oxunma sayı: 205 Bölmə: Hadisə / Sumqayıt\nÖtən gün axşam Sumqayıt şəhərində eyni vaxta iki yol-nəqliyyat hadisəsi baş verib.


Xırdalanın yay-qış bitməyən işıq dərdi – Qurumlar məsuliyyəti bir-birinin üzərinə atır\n03 dek 2020, 16:41\nXatırlayırsınızsa ötən ay Xırdalan şəhərində Heydər Əliyev prospektinin ətrafında bəzi yaşayış məntəqələrində elektrik enerjisinin kəsilməsi, birbaşa məsul qurum “Azərişıq” ASC-nin isə hadisənin səbəbindən xəbərsiz olması barədə məlumat vermişdik. Eyni hal həmin ərazidə bu gün yenə təkrarlanıb, amma bu dəfə məsələ daha da trajikomikdir.\nMəsələ ilə bağlı Yeniavaz.com-a açıqlama verən sakinlər bildiriblər ki, “Azərişıq” ASC-nin qaynar xəttindən problemə səbəb kimi “Azərenerji”nin sözügedən ərazidə iş aparmasını göstəriblər.\nDaha ətraflı məlumat almaq üçün “Azərenerji”nin mətbuat xidmətinin rəhbəri Teymur Abdullayev ilə əlaqə saxladıq. O bildirdi ki, “Azərenerji” söügedən ərazidə heç bir iş aparmır və orada elektrik enerjisinin kəsilməsinin quruma heç bir aidiyyatı yoxdur.\nBu dəfə “Azərişıq” ASC ilə əlaqə saxladıq. Qurumun mətbuat xidmətindən Pərvanə Kazımzadə əvvəlcə Yeniavaz.com-a açıqlama verərək bildirdi ki, sözügedən ərazidə təmir işləri gedir. Təmir işləri barədə niyə əvvəlcədən əhalinin məlumatlandırılmadığını soruşduqda isə P. Kazımzadə bildirdi ki, təmir baş vermiş qəza ilə əlaqədardır.\nQeyd edək ki, ötən ay da həmin ərazidə elektrik enerjisinin kəsilməsi səbəbini öyrənmək üçün “Azərenerji” ilə əlaqə saxladığımızda, Yeniavaz.com-a, qış aylarında qəza hallarının baş verməməsi üçün proflaktik tədbirlərin aparıldığı bildirilmişdi.\nBunu P. Kazımzadəyə xatırlatdıq. O isə məsələni araşdırıb bizə məlumat verəcəyini bildirdi. Bir neçə dəqiqədən sonra redaksiyamıza zəng vuran mətbuat katibi “Azərenerji” ilə əlaqə saxlamalı olduğumuzu və hadisənin səbəbi barədə bu qurumun açıqlama verəcəyini bildirdi.\n“Azərenerji”nin mətbuat xidmətinin rəhbəri Teymur Abdullayev isə “Azərişıq” mətbuat katibinin bu sözlərinə sərt reaksiya verdi və qətiyyətlə məsələnin onlara heç bir aidiyyatı olmadığını bildirdi.\nBelə görünür ki, Xırdalanda elektrik enerjisinin niyə kəsildiyindən nə məsələdən birbaşa məsul qurum “Azərişıq” ASC-nin, nə də “Azərişıq” ASC-nin qaynar xəttindən və mətbuat xidmətindən “səbəbkar” kimi göstərilən “Azərenerji”nin xəbəri var.\nXırdalan sakinləri bildirirlər ki, yay aylarında da təmir məqsədilə dəfələrlə belə hallar baş verib. Onlar, havaların soyumağa başladığı və koronavirusa yoluxma hallarının kəskin artdığı bu günlərdə elektrik enerjisinin tez-tez kəsilməsinin kütləvi xəstələnmələrə səbəb olduğunu deyirlər. Evində azyaşlı olan ailələrdə isə məsələnin daha ciddi problemlərə səbəb olduğunu bildirirlər. Belə ki, elektrik enerjisinin tez-tez kəsilməsi pandemiya səbəbilə tədrisin onlayn keçirilməsinə də problemlər yaradır.\nQeyd edək ki, Xırdalan Elektrik Şəbəkəsinin sabiq rəisi Neymət Qasımov da vəzifəsinin öhdəsindən gələ bilmədiyi üçün işdən kənarlaşdırılmışdı. Bu barədə qurumdan verilən rəsmi açıqlamada bildirilmişdi. Lakin görünən odur ki, yeni rəis Şahin Qədimov da bu işi bacara bilmir.


Asan Şokolad Cheesecake resepti - Ən son reseptlər - 2021\nBu şokolad asılıları və cheesecake aficionados ilə eyni şəkildə seviləcək sadə və asan bir şokoladlı çörək bişirmə reseptidir. Tərkibində olmayan bir şokolad cheesecake reseptidir - buna görə ödəyə biləcəyiniz ən yaxşı şokoladdan istifadə edin.\n10 həzm peçenye\n225 qr düz şokolad, qaba doğranmışdır\n475ml çırpma kremi\nFırını 190 C / qaza qədər qızdırın 5. Bir qida prosessorunda həzm biskvitini qızartın.\nKiçik bir qabda və ya qida prosessorunda həzm biskvit qırıntıları, gips şəkəri və ərinmiş kərə yağı ilə birlikdə qarışdırın. 23 sm məsafəli bir pasta qalayının altına və 2,5 sm yuxarı tərəfə basın.\nƏvvəlcədən isidilmiş sobada 15 dəqiqə bişirin, sərinləmək üçün bir kənara qoyun. Fırının temperaturunu 180 C / qaza qədər aşağı salın. 4. Düz şokoladı parçalayın və qaymaqla birlikdə ikiqat qazanın üzərinə ərin. Hərdən əriyənə qədər qarışdırın, sonra sərinləyin.\nOrta bir qabda, yumşaq qədər qaymaqlı pendir və şəkər döyün. Əlavələr arasında yaxşıca qarışdıraraq yumurtaları bir-bir qarışdırın. Şokolad qarışığı tam daxil olana qədər qarışdırın. Hazırlanmış bazanın üzərinə tökün.\nƏvvəlcədən isidilmiş sobada 55 - 60 dəqiqə bişirin. Tortu otaq istiliyinə qədər sərinləyin, ən azı 8 saat xidmət vermədən əvvəl soyudun.\nMükəmməl cheesecake məsləhətləri:\nBaşqa bir şey. Qalın bazasını çörək kağızı ilə düzərdim və ya biskvit qabığına yapışacam.-30 Avqust 2010\nHəqiqətən yaxşı getdi və mən əvvəllər bir cheesecake etməmişdim və bu həqiqətən yaxşı bir başlanğıc nöqtəsi olduğunu düşünürəm, çünki reseptə əməl etmək çox asandır. Bunu bizimlə bölüşdüyünüz üçün təşəkkür edirik! -30 Avqust 2010\nBu sadəcə ilahi bir şeydir !!! Bu, tamamilə mükəmməldir ... ailəm mənim kimi aşiq oldu və bacımın qayınanalarının bir araya gəlməsi üçün növbəti həftə yenidən etdik ... bu, çox böyük bir vuruş oldu .. bir dilim qalmamışdı ... 😍😍😍 ... 85% yüksək keyfiyyətli tünd şokolad çubuğundan istifadə etdim ... istifadə olunan şokolad növü tortu düzəldir, buna görə şəxsi sevimlilərinizdən istifadə etməyi məsləhət görərəm ... Əlavə olaraq 2 əlavə etdim qabığa daha çox həzm biskvitini əlavə edib şəkəri və kərə yağını uyğunlaşdırdıq ... Mən də 1 1/5 qaşığı koko tozunu əlavə etdim ... Servis vermədən əvvəl üstünə koko tozunu süzdüm ... Əla resept göndərdiyiniz üçün çox sağ olun ... Şokolad cheesecake ilə uşaqlıq xatirələrim var və bu resept çox gözəl xatirələri geri qaytardı ... təşəkkür edirəm ... 😍💓✨-03 Okt 2016\nVideoya baxın: Cheesecake resepti. cheesecake tarifi. chesecake hazirlanmasi (Oktyabr 2021).\nCopyright 2021 \_ Aşpazlar üçün reseptlər və bişirmə fikirləri \_ Asan Şokolad Cheesecake resepti


XİN-də yeni qalmaqal-daha bir diplomatımız xarici ölkəyə sığındı - Azinforum.az İnformasiya Portalı\nAna səhifə / Siyasət / XİN-də yeni qalmaqal-daha bir diplomatımız xarici ölkəyə sığındı\nXİN-də yeni qalmaqal-daha bir diplomatımız xarici ölkəyə sığındı\nAvstraliyadakı səfirliyin əməkdaşı Anar Həsənov korrupsiya faktlarını açıqladığı üçün cəzalandırıldığını, XİN isə diplomatın xidmət qaydalarını pozduğu üçün işdən kənarlaşdırıldığını iddia edir\nAzərbaycanda növbəti “diplomat qalmaqalı” baş verib. Bu dəfə Avstraliyadakı səfirliyimizin əməkdaşı Anar Həsənov XİN sistemindəki qanunsuzluqlar barədə açıqlamalar yayıb. Artıq XİN hadisəyə münasibət bildirib və şikayət edən şəxsin işdən qovulduğunu açıqlayıb. XİN mətbuat xidmətinin rəhbəri Hikmət Hacıyev mətbuata bildirib ki, Azərbaycanın Avstraliyadakı səfirliyinin keçmiş əməkdaşı Anar Həsənov fəaliyyət müddətində xidmətdə yol verdiyi qüsurlara görə işdən qovulub.\nQeyd edək ki, mətbuatda artıq Anar Həsənovun sığınacaq üçün Avstraliya hökumətinə müraciət etməsi barədə məlumatlar yayılıb. A.Həsənov özü isə yerli mətbuata çalışdığı səfirliyin və XİN sisteminin işində rastlaşdığı korrupsiya faktları ilə bağlı məlumatlar ötürüb. Redaksiyamıza göndərdiyi məktubunda A.Həsənov qeyd edir ki, Azərbaycanın Avstraliyadakı səfiri Rövşən Cəmşidovun və səfirliyin mühasibinin külli miqdarda dövlət vəsaitini mənimsəmələri və digər qanunsuz əməlləri haqqında sübutları Prezident Administrasiyası və Xarici İşlər Nazirliyi başda olmaqla digər dövlət qurumlarına göndərib.\nMəktubda Rövşən Cəmşidov və səfirliyin mühasibinin 2013-cü ilin avqust ayından indiyə qədər dövlətin ən azı 64.800 ABŞ dollarından çox vəsaiti mənimsədiyi qeyd olunur. Səfirliyin maliyyə hesabatlarında aylıq məvacibi 2700 ABŞ dolları olan saxta katibə ştatı göstərilib.\nBundan başqa səfirliyin mühasibi öz diplomatik imtiyazından sui-istifadə edərək Avstraliya dövləti tərəfindən səfirlik əməkdaşları üçün güzəştli qiymətlərlə (gömrük vergisindən azad) satılan külli miqdarda içki və siqaret məhsullarını alaraq daha sonra tamah məqsədilə bazar qiymətləri ilə satıb. Qaydalara əsasən hər diplomata 6 ay ərzində 100 şüşədən çox spirtli içki, 100 blokdan çox (hər blokda 10 qutu) siqaret satıla bilər. Diplomatik imtiyazla 1 litr viskini 15 dollara almaq mümkündür. Onun bazar qiyməti isə orta hesabla 40 dollardır. Bir qutu siqaretin diplomatik imtiyazla qiyməti təqribən 5 dollar, bazar qiyməti isə 20 dollardır.\nMəlumdur ki, bir insanın 6 ay ərzində hər gün 5 qutu siqaret çəkməsi və 1 litrdən də çox viski içməsi mümkün deyil. Mühasib isə nəinki öz şəxsi payına düşən içki və siqaretləri, hətta səfirliyin rəsmi istifadəsi üçün də nəzərdə tutulmuş daha çox malları diplomatik nümayəndəliyi öz şəxsi qazanc müəssisəsi kimi istifadə edərək satmış və üst-üstə təqribən 30 min dollar mənimsəmişdir.\nBundan başqa səfirliyin mühasibinin Kanberradakı ev ünvanını və əlaqə vasitələrini bir turist firmasının ofis ünvanı kimi göstərdiyi kimi faktlar yer alır.\nA.Həsənov yazır ki, qeyd olunan faktlarla bağlı müvafiq tədbirlərin görüləcəyini gözləsə də, xarici işlər naziri E.Məmmədyarov bu korrupsiya faktlarına məhəl qoymayıb və yaxın dost olduğu R.Cəmşidovun məktublarını əsas götürərək onun geri çağırılması ilə bağlı əmr imzalayıb: “Məmmədyarovun imzaladığı əmrə görə səfirlikdəki korrupsiya faktlarını ortaya çıxartmış əməkdaş ya ana olmağa hazırlaşan həyat yoldaşını uzaq ölkədə tək buraxıb geri qayıtmalı, ya da hələ dünyaya gəlməmiş körpənin həyatını riskə qoyaraq həyat yoldaşı ilə birlikdə uzaq məsafəni təyyarədə uçmalı idi. Beləliklə, Azərbaycanın xarici işləri naziri olan bu şəxs nəinki səfirin və mühasibin korrupsiya əməlləri ilə bağlı tədbir görməyərək bunun əvəzində həmin cinayətlərin üstünü açanın özünü hədəf seçmiş, etinasızlıq və soyuqqanlılıqla doğulmamış körpənin həyatını təhlükədə qoymaq kimi dəhşətli bir əməl törətmişdir. Bu hərəkətə insanlığa qarşı cinayətdən başqa ad tapmaq çox çətindir”.\nA.Həsənov şikayətini ombdusmana, Prezident Administrasiyasına və digər qurumlara göndərilsə də, heç bir nəticə olmayıb. Ancaq maraqlıdır ki, keçmiş 3-cü katib müraciətlərinin PA-da şöbə müdiri Novruz Məmmədov tərəfindən nəzarətə götürüldüyü haqda məlumat aldığını deyir: “Bu müraciətdən bir müddət sonra Prezident Administrasiyasından zəng edilərək Novruz Məmmədovun bu məsələni araşdırmağı tapşırdığı bildirilmiş və məsələ ilə bağlı məlumat verilməsi istənilib.\nA.Həsənov yazır ki, Prezident Administrasiyası əməkdaşının telefon zəngindən sonra səfir R.Cəmşidov və səfirliyin sürücüsü vasitəsilə ona qarşı təzyiqlər edib, daha sonra onu yaşadığı mənzildən çıxarıblar. Əlacsız qalan səfirlik əməkdaşı isə evsizlərə, kimsəsizlərə, narkotik maddə və alkoqol asılılığı olan adamlara yardım göstərən humanitar təşkilatlara üz tutmalı olublar.\nDaha sonra yazısında prezident İlham Əliyevə müraciət edən Anar Həsənov ölkə prezidentinin dəfələrlə ictimaiyyəti korrupsiyaya qarşı mübarizədə dövlət qurumlarını məlumatlandırmağa çağırdığını xatırladır. A.Həsənov Avstraliyadakı səfir R.Cəmşidovun fəaliyyəti ilə bağlı XİN, Baş Prokurorluq, MTN, Korrupsiyaya qarşı mübarizə üzrə Dövlət Komissiyası, Maliyyə Nazirliyi, ombudsmanla yanaşı Prezident Administrasiyasına göndərdiyi məktubların ünvana çatdırılmadığını qeyd edir: “Elmar Məmmədyarov öz xidməti vəzifəsinin tələblərini pozaraq təqdim etdiyim korrupsiya faktları ilə bağlı araşdırma aparılması ilə bağlı heç bir addım atmayaraq əvəzində mənim özümü hədəf seçmişdir.\nO, rəhbərlik etdiyi quruma hesabat verən səfirlikdə baş verən korrupsiya əməllərinə məhəl qoymayaraq R.Cəmşidovun geri çağırılması üçün sizə məlumat vermək və öz qohumu olduğu bildirilən mühasibi vəzifə səlahiyyətlərinə uyğun olaraq geri çağırmaq əvəzinə həmin addımı mənə qarşı atmışdır. Bu şəxsin qol qoyduğu ən dəhşətli cinayət isə mənim ana olmağa hazırlaşan həyat yoldaşımın hamiləliyində olan fəsada görə təyyarədə uçmasına həkim tərəfindən icazə verilməməsini bildiyi halda buna əhəmiyyət verməyərək səfirlikdən geri çağırılmağıma dair əmr imzalamasıdır.\nTərəfimdən XİN-in kadrlar idarəsinin əməkdaşı ilə telefon əlaqəsi yaradılaraq üstünü açdığım korrupsiya əməllərinə məhəl qoyulmaması bir tərəfə qalsın, həyat yoldaşımın vəziyyəti ilə bağlı həkim rəyini onlara göndərməyimə baxmayaraq nə üçün belə vicdandan, insafdan uzaq addım atılmasının səbəbi soruşulduqda o, ”biz nə edə bilərik, nazir dedi ki, belə əmr hazırlayın” cavabını verib.\nQeyd edək ki, Arif Məmmədov olayından fərqli olaraq Anar Həsənov siyasi müxalifət iddiası etmir, dövlət başçısından dəstək umur. Ancaq son addımları onu göstərir ki, A.Əliyev kimi A.Həsənov da xarici ölkəyə sığınacaq. Bu isə özlüyündə mənfi presedent yaradır. Səfirliklərdə, diplomatik korpusda xidmət edən, haqsızlıqla üzləşən diplomatlarımız çarəni xarici ölkələrə sığınmaqda görür.\nÖncəki “Murad” şadlıq sarayı qumarxanaya çevrilib – VİDEO\nNövbəti Türkiyədən PKK-ya ağır zərbə – Qisas


Naxçıvan gəncləri “Kənddən kəndə” devizi ilə yürüş keçirib\nBu gün Naxçıvan Muxtar Respublikasının Gənclər Fondunun təşkilatçılığı ilə ekoloji yürüş təşkil olunub. “Kənddən kəndə” devizi ilə keçirilən yürüşdə gənclər Şahbuz rayonunun Kükü kəndindən təxminən, 4 kilometr məsafədəki Gurbulaq şəlaləsinə qədər olan məsafəni piyada qət ediblər. 90-dan artıq gəncin iştirak etdiyi yürüşün keçirilməsində məqsəd Naxçıvan Muxtar Respublikasının turizm potensialının təbliği, gənclərin asudə vaxtının mənalı təşkili, muxtar respublikanın zəngin fauna və florasını gənclərə tanıtmaq, həmçinin yürüş idman növünün gənclər arasında yayılması olub.\nMaraqlı və uzun yürüş çərçivəsində gənclər Gurbulaq şəlaləsinə çatıblar. Gənclər burada fotoşəkillər çəkdirib, əyləncəli vaxt keçiriblər. 8 km-lik yürüşü başa vuran gənclər üçün Kükü kəndində yemək və çay süfrəsi təşkil olunub. Gənclər kəndin səfalı təbiətində müxtəlif milli oyunlar oynayıblar.


Lukaşenkodan MDB ölkələrinə Qarabağ çağırışı 1905.az\nLukaşenkodan MDB ölkələrinə Qarabağ çağırışı\nBelarus prezidenti Aleksandr Lukaşenko MDB ölkələrini Dnestryanı, Dağlıq Qarabağ və digər aktual problemlərin həlli ilə aktiv məşğul olmağa çağırıb.\nAzVision.az “BELTA”ya istinadən xəbər verir ki, bunu Lukaşenko Minskdə keçirilən MDB ölkələrinin təhülksəzlik və xüsusi xidmət orqanları şurasının 40-cı iclasında çıxışı zamanı bildirib.\n“Əgər biz bu xəstəlikləri görməsək, müalicə etməsək, onlar daha da dərinləşəcək”, – deyə Lukaşenko bildirib.\nO, vurğulayıb ki, MDB bu və ya digər məsələlərdə dialoqa can atmalıdır: “Razılaşmaq lazımdır. Biz heç yerə qaça bilməcəyəyik, biz bir qayıqdayıq. Heç kəs bizi digər sahillərdə gözləmir. Öz həyatımızı qurmalıyıq”.


Yazıçı: “Güclü xarakterə malik insan haqqında yazmaq ikiqat çətindir” » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Hakimə açılan atəş” romanı çapa hazırlanan Kənan Hacı deyir ki, xarakter güclü olanda mövzunun ağırlığı adamı qorxudur\nYazıçı Kənan Hacının "Hakimə açılan atəş” romanı "Qanun” nəşriyyatında çapa hazırlanır. Roman uzun illər ədliyyə sistemində çalışmış, Cəbrayıl və Zərdab rayon məhkəmələrinin sədri olmuş, Birinci Qarabağ savaşında şəhid olmuş Məhərrəm Məmmədovun ömür yolundan bəhs edir. Əsərdə həmçinin Azərbaycanın müstəqillik qazandığı dönəmdə yaşanılan hadisələr geniş təsvir olunur.\nReyting.az xəbər verir ki, Kənan Hacı "Hakimə açılan atəş” romanını səkkiz aya yazıb.\n– Sözün açığı, son zamanlar bir az ədəbi mühitdən kənara çəkilmişəm. Hiss etdim ki, ruhi dincliyə ehtiyacım var. Pandemik situasiya hamımızı çaşbaş vəziyyətdə qoydu, bu sıxılmış zaman içərisində ruhi müvazinəti qoruyub saxlamaq çox çətindir. Bununla bağlı bir hekayə də yazmışam. "Buzlu şüşə dövrünün qorxusu” adlanır, mətbuatda çap olunub. Amma qısa müddətdə özümü büsbütün yaradıcılığa kökləyə bildim.\n– Bir deyil, bir neçə hekayə, üç povest yazmışam. "Timsah olmasaydı…” povesti melodramatik mövzudadır. Orda Qarabağ savaşından yaralı qayıtmış bir qazidən bəhs edilir. "Buynuz qəziyyəsi” povesti bu yaxınlarda "Yazı” dərgisində çap olundu. Nizami Gəncəvinin "İsgəndərnamə”si əsasında yazmışam. Bu da Nizami ilinə bir töhfəmiz olsun. "Pirosmaninin qonağı” povestim var, onu da jurnala təqdim etmişəm. Klassik şair Haşım bəy Saqibin itmiş əlyazması haqqındadır. Bundan başqa iki roman var. Onlar hələ çap olunmayıb. Mövzunu deməyim, sirr olaraq qalsın. Bir də "Hakimə açılan atəş” romanını yazıb bitirdim. Bu günlərdə "Qanun” nəşriyyatında çap olunacaq.\n– Bu əsər ədalətli hakim haqqındadır. Uzun illər Cəbrayıl Rayon Məhkəməsinin, Zərdab Rayon Məhkəməsinin sədri olmuş Məhərrəm Məmmədovun həyat yolundan bəhs edir. Bu insanın həyat yolunu araşdırdıqca heyrətamiz faktlarla rastlaşdım. Açıq deyəcəm, mən məhkəmə sistemində belə bir hakimin olduğunu təsəvvürümə belə gətirə bilməzdim. Onu tanıyan, onunla birlikdə çalışmış insanlarla, tələbə dostlarıyla görüşdüm. İnanın, hamısı eyni sözü dilə gətirdi: "Məhərrəm müəllim əsl xalq adamı idi, haqq-ədalət uğrunda sonacan savaşan adam idi”.


Əziz dostum Eldar Veys oğlu Əliyev » XeberTime.Az\nƏziz dostum Eldar Veys oğlu Əliyev\nBir vaxtlar bəxtəvər günlər yaşayırdıq. Agdam şəhəri bizim həm aramız həm də yaylağımız, dağımız idi.Təmiz havası, bərəkətli torpağı var idi. İnsanları da mehriban və qonaqpərvər idi.\nAnam təndirdə çörək bişirərkən ətri hər tərəfə yayılardı. İsti çörəkdən hər qonşuya pay ayırardıq.\nQonşularımız da bizim kimi mehriban, qonaqpərvər idi. Bağımızın bol məhsulu aşıb daşardı.\nÇəpər qonşumuz Eldarla mən bir sinifdə, Eldarın bacısı Ellada xanım isə böyük qardaşım Niyazla bir sinifdə oxuyurdular.\nHəyətimizdə fındıq ağacımız qonşu tərəfə əyilərdi. Eldarla tez- tez bağımızda söhbət edərdik.Eldar gözəl rəsm çəkərdi. Fikirləşirdim ki, əgər bu sənəti davam etdirsəydi, bəlkə də məşhur rəssam olardı.\nEldar rəssamlığın dalınca getmədi.Agdam işğal olunduqdan sonra məcburi köçkün həyatı yaşadıq.\nDolanışıq dərdindən hərəmiz bir zəhmətə qarışdıq. Eldar da çox əziyyətlər cəkirdi.Ailə qurmuşdu .Gözəl balaları dünyaya gəlmişdi. Kirayələrdə qalmaq onu bezdirmisdi.\nAğdam erməni quldurları tərəfindən işğal olunduqdan sonra Eldar da Bakıya pənah gətirmişdi. Min bir əziyyətlərə qatlaşdı. Xırda ticarətlə məşğul oldu. Ailəsini yarı ac, yarı tox dolandırirdi. Soyuqda, şaxtada hər çətinliyə sinə gərirdi.\nAğdam dərdi onu çox kədərləndirirdi.\nTez- tez Eldarla və böyük qardaşı Ariflə əlaqə saxlayırdım. Bir gün Eldar mənə dedi. Rauf, oğlum kompüteri öyrənib. Ona nəşriyyatda bir iş tapmaq olar? Eldarla Şamo müəllimin yanına gəldik. Eldarın oğlu Veys çox bacarıqlı gəncdir. Tez bir zamanda kompüterin ən incəliklərinə yiyələndi.\nPandemiya dövrü başladı, insanlar bir - biri ilə əlaqə saxlamır, hər kəs evinə qapılaraq təhlükənin uzaqlaşmasını gözləyirdi.\nBir vaxt eşitdim ki, Eldar Veys oğlu dünyasını dəyişib. Çox kədərləndim. Nə qədər dostlarımızı bu iki il ərzində itirdim İlahi. Allahdan orta məktəb dostum Eldar Veys oğluna və bacısı Ellada xanıma rəhmət diləyir,övladlarına səbr diləyirəm.\nAmma hər dəfə Eldarın oğlu Veysi görərkən qururlaniram, sevinirəm. Veys çox istedadlı gəncdir, öz sənətinin vurğunudur. İmza nəşrlər evi in müdiri Səbuhi Aslana da təşəkkür edir ki, Veysə diqqət və qayğı gostərik..\nVeys kollektivin dərin hörmətini qazanib\nKompüteri əla mənimsəyib. Butun proqramları öyrənib. Yüzlərlə müəlliflərin kitablarının ərsəyə gəlməsində Veysin əməyi böyükdür.\nDinə, imana bağlı olan Veys Eldar oğluna can sağlığı arzulayır və söz vermişəm ki, Veysin toyunda masabəyi olaraq bir əmi olaraq qardaşım Niyazla birlikdə can başla iştirak edək.\nÇox təəssüflər olsun ki, orta məktəbdə vaxtilə çəkdirdiyimiz şəkillər də Ağdam şəhərimiz işğal olunarkən dolu evlərimizdə qaldı. Bizi yurdumuzdan didərgin salan Rus imperiyasına və erməni quldurlarına lənətlər yağdırıram.\nBəlkə də Ağdam rayonumuz işğal olunmasaydı dostlarımın, doğmalarının da ömrü uzun olardı, dərd qəmdən uzaq olardıq.


Polşada POLAGRA FOOD Fair 2015 | ANKO FOOD MACHINE CO., LTD.\nPolşada POLAGRA FOOD Fair 2015 (Hall 5 Box 136 sector E)\nANKO- ən yaxşı etnik qida maşın istehsalçısı 112 ölkədən çox satır. Dünyadakı tələbatı ödəmək üçün, dünya səviyyəsində dəstək vermək üçün 172 komanda üzvü və mühəndisimiz var. Qida maşınları üçün peşəkar və ixtisaslı bir təchizatçı axtarırsınızsa,ANKO ən yaxşı seçiminiz ola bilər.\nHome » Xəbər otağı » Polşada POLAGRA FOOD Fair 2015\nPolşada POLAGRA FOOD Fair 2015\nPOLAGRA FOOD, bir çox satış metodu və bir çox əla əməkdaşlıq imkanları yaradan, illərdir keçirilən peşəkar bir ərzaq sərgisidir. Bu, ən yaxşı maşınları göstərmək və sizin üçün yeni bir başlanğıc etmək üçün bir fürsət olacaqdır.\nTarix: 21-24 sentyabr 2015\nBooth: Hall 5 Box 136 sektoru E.\nAvtomatik Encrusting and Forming Machine, hər parça 200 qrama qədər və saatda 4,800 ədəd çox sayda böyük ölçülü qidalar istehsal edə bilər. Dəyişən deklanşörün asanlığı, naxışlı və ya naxışlı məhsullar istehsalında yaxşı bir dizayndır. Üstəlik, lobya pastası, ət, susam pastası və ya içlik olmayan böyük ölçülü qidalar istehsal olunur. SD-97L istehsalı olan ət çörək, buxarda hazırlanmış çörək, mammoul, kibbe, qabda qızardılmış doldurulmuş çörək, oğurlanmış, büllur köftə kimi onlarla etnik yeməklər əl istehsalı olanlarla müqayisə edilə bilər.\nAvtomatik yuvarlaqlaşdırma konveyeri\nANKOAvtomatik Yuvarlaqlaşdırma Konveyeri, yumru və şerit kimi sürtgəcdən keçirilmiş düyü topu, küncüt topu, rasgulla, gulab jamun və s. kimi məhsulların hamısı üçün uyğundur. Ən yüksək tutma əl istehsalı kimi xoş görünüşlü 3000-3,500 ədəddir. Yüksək keyfiyyəti qorumaq və qabiliyyətini artırmaq üçün ən səmərəli maşınlarınızı əmin edirik.\nTAG: agnolotti, arancini, bagel, biskotti, kantuccini, ciambella, ədalətli, Gnocchi, nəmlər, makaron, polagra yeməyi, ravioli, buxar çuxuru, tortillini,


İİTKM Strateji Yol Xəritəsini vətəndaş cəmiyyəti ilə birgə müzakirə edib - BBN.az\nİİTKM-də “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri” mövzusunda konfrans keçirilib.\nTədbirin keçirilməsində məqsəd “Milli iqtisadiyyat və iqtisadiyyatın əsas sektorlar üzrə strateji yol xəritəsinin başlıca istiqamətləri”nin icrasında və strateji yol xəritələri ilə müəyyənləşən inkişaf hədəflərinə çatılması istiqamətində həyata keçirilən tədbirlərdə vətəndaş cəmiyyətinin daha yaxından iştirakını təmin etməkdir.\nTədbirdə çıxışı zamanı İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı deyib ki, Prezident İlham Əliyevin 2016-cı il 6 dekabr tarixli Fərmanı ilə təsdiq edilmiş “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri”nin monitorinqi, qiymətləndirilməsi mandatı İqtisadi İslahatların Təhlili və Kommunikasiya Mərkəzinə həvalə edilib. “Strateji yol xəritələrinin kommunikasiyası vacib ictimai əhəmiyyət daşıyır. Buna görə də qərara gəldik ki, Açıq Hökumət platforması ilə müzakirələr aparaq. Bu, bizim ilk birgə tədbirimizdir. Düşünürəm ki, bundan sonra artıq bizim konkret sahələr üzrə, eyni zamanda regionları əhatə edən müzakirələrimiz olacaq.”\nDaha sonra Açıq Hökumət platformasının koordinatoru Əliməmməd Nuriyevə söz verilib. O bilidirib ki, İqtisadi İslahatların Təhlili və Kommunikasıya Mərkəzi ilə birlikdə vətəndaş cəmiyyətinin strateji yol xəritələri ilə müəyyənləşən inkişaf hədəflərinə çatılması üçün həyata keçirilən tədbirlərdə daha yaxından iştirakı məsələlərinin müzakirəsi məqsədilə silsilə tədbirlərin keçirilməsi nəzərdə tutulur. “Strateji yol xəritələri-Milli iqtisadiyyat perspektivi” mövzusunda dəyirmi masanın keçirilməsi ilk birgə tədbirdir. Bu hökumət-vətəndaş cəmiyyəti əməkdaşlığının bariz nümunəsi olmaqla çox mühüm təşəbbüsdür. Bu səyləri birləşdirməyə, strateji yol xəritələri ilə nəzərdə tutulan islahatlar üçün ictimai etimad mühiti yaradılmasına əhəmiyyətli töhfə verməyə imkan yaradacaq. “Düşünürəm ki, Milli iqtisadiyyat perspektivi üzrə Strateji Yol Xəritəsində əks olunan hədəflərə nail olmaq bütün cəmiyyətimiz üçün əsas məqsəd olmalıdır. Cəmiyyətimiz bu hədəflərə çatmaq üçün səfərbər olmalı və bu əsas ideyaya çevrilməlidir.”\nİqtisadçı Vüqar Bayramov isə deyib ki, ölkədə pul dövriyyəsinin optimallaşdırılması lazımdır: “Düşünürəm ki, pul dövriyyəsinin məhdudlaşdırılmasından pul dövriyyəsinin optimallaşdırılmasına keçmək lazımdır. Optimal pul dövriyyəsi təkcə manatın məzənnəsi ilə deyil, investisiyalarla da tənzimlənməlidir. Məhdudlaşdırmalar həmçinin investisiyaları da məhdudlaşdırır. Həmçinin, volatillik tənzimlənməlidir. Biznes üçün volatilliyin qısa olması önəmlidir. Bununla yanaşı məzənnə stabilləşməlidir. Bu, biznes mühitinə müsbət təsir göstərə bilər”.\nBakı Fond Birjasında Maliyyə Nazirliyinin DOİ üzrə hərrac keçiriləcəkdir


(Yenilənib) - ”Ölməyə gedirəm. Balalarımı sizə əmənat edirəm” » Cenubxeberleri.com - Regional Qazet\nOxunma: 1 493\nYanvar ayının 11-də səhər tezdən evdən gedən qızın məktubunda bu fikirlər əks olunub.\n2 gün öncə Masallı rayonunun Təklə kəndində acınacaqlı hadisə baş verib. Həmin kəndin sakini, 24 yaşlı Yeganə Firqət qızı Məmmədova səhər tezdən heç kimə xəbər vermədən evdən gedib.\nMəlumat üçün bildirək ki, Yeganə Firqət qızı 2010-cu ildə Təklə orta məktəbini bitirib, elə həmin ildə də qonşusu Mehdi Rafiq oğlu ilə ailə həyatı qurub. Bu nikahdan 3 və 5 yaşlı iki övladları olub. Yeganə Firqət qızı 2013-cü ildə xasiyyətləri baş tutmadığı üçün ərindən ayrılıblar. 2014-cü il tarixdə onların boşanması barədə məhkəmə qərarı verilib. Uşaqlar anada qaldığı üçün anaya 75 manat aliment kəsilib. Aliment anaya gec verilib, ancaqson 1 ildə ala bilib. Yeganə Firqət qızı işləmirdi, atası ilə birgə qalırdı. Ailənin 3 övladından biri idi.\nHadisədən bir gün əvvəl o, Masallının Hacıtəpə kəndində yaxın qohumlarıgildə qonaq olub. Gecə 2-yə, 3-ə qədər mehribanca söhbətləşiblər. Elə gecə ilə də ata-anası ilə yenidən Təkləyə qayıdıblar. 11 dekabr səhər tezdən valideynlər xəbər tutub ki, qızları evdən qaçıb. Valideynlər dərhal qonşu kəndlərdə, Göytəpə şəhərində, digər güman gələn yerlərdə axtarışa başlayıblar. O, evdən qaçanda əynində yaşıl-bənövşəyi rəngli gödəkçə olub. Həmin gün nahardan sonra valideynlər Masallı Şəhər Polisinə müraciət edib. Polisdən deyilib ki, 10 günə sizə məlumat verəcəyik.\nQızı evdən qaçarkən aşağıdakı məzmunda məktub qoyub:\n“Məndən nigaran qalmayın! Ölməyə gedirəm. Uşaqları sizə əmanət edirəm. Onlara yaxşı baxın. Özümü sizin yanınızda öldürmək istəmədim”.\nHazırda axtarışlar davam edir. Ölkə televiziyalarından ATV həmin evdə çəkiliş də aparıb.\nValideynlər xahiş edir ki, qızlarını görənlər aşağıdakı telefonlara məlumat versinlər.\n055 602 83 35; 070 954 59 42\nSon məlumat. Yazı sayta yerləşdirilən ərəfədə məlumat aldıq ki, valideynlər soraq-sorağa öyrəniblər ki, Yeganə həmin gün Cəlilabadın Göytəpə şəhərində mikroavtobusa minib. Bu mikro-avtobus Bakının Binə qəsəbəsinə gedirmiş. Qız deyib ki, o, Əhmədlidə düşəcək. Mikroavtobus Biləsuvardan keçəndə orada maşına bir qadın minib və Yeganə ilə birgə əyləşib. Yolda onlar xeyli söhbətləşiblər. Mikroavtobusdan 20 yanvarda düşəndə onun yol pulunu Biləsuvarda maşına minən qadın verib. Yeganə Əhmədliyə getmək istəsə də yolda fikrini dəyişərək, 20 yanvarda düşüb. Sürücünün dediyinə görə, o, həmin qadınla birlikdə üstündə “Koroğlu” stansiyası yazılmış, Dərnəgül istiqamətinə gedən avtobusa minib.


Əliyevin qonağı. Neft dəbdəbəsinin fərqli üzü\n2020, 03 Dekabr, Cümə axşamı, Bakı vaxtı 03:41\nÇirklənmiş torpaq üzərinə meşə kimi səpələnən neft quyuları saya gəlmir\nÇexiyanın populyar DNES portalı Azərbaycan haqqında yazı dərc edib. Onun tərcüməsini (bəzi ixtisarlarla) diqqətinizə təqdim edirik\nNeftlə varlanan Azərbaycanın paytaxtı Bakıda bir-birinin ardınca dəbdəbəli saraylar tikilir. Burada bu dəbdəbənin əsasını qoyan Heydər Əliyevin məzarı yerləşir. Bir qədər aralıda isə Şəhidlər Xiyabanını ziyarət edənlər Qarabağ müharibəsində həlak olanların xatirəsini yad edirlər.\nNeft pulları ancaq dəbdəbə mənbəyi deyil. Bu ölkədə neft pulları ilə ictimai həyatın fərqli tərəflərinə yönələ biləcək nəzərləri də yumurlar.\nXəzər sahilində yerləşən Bakı böyük tikinti meydanını xatırladır - hər yerdə yeni tikilən göydələnlərin karkasları görünür.\nBinalar əsasən eyni stildə tikilir. Bu memarlıq yeknəsəkliyinə mən belə ad verərdim - Xəzəryanı sosialist realizmi…\nArtıq hava limanından şəhərə gedən yolda neft zənginliyinin fərqli üzünü də görmək olur. Bunun üçün yolboyu quraşdırılan dekorativ hasarların arxasına bir neçə nəzər salmaq kifayətdir. Çirklənmiş torpaq üzərinə meşə kimi səpələnən neft quyuları saya gəlmir. Bakı ətrafında belə sahələrdə 300 minə yaxın adam yaşayır.\nHEYDƏRİN MƏZARI VƏ İLHAMIN SARAYI\nNeft pulları yalnız tikintiyə deyil, həm də ümummilli mifologiyanın formalaşmasına xidmət edir.\nAzərbaycan mifologiyasının əsas personajı Heydər Əliyevdir. O, sovet dövründə KQB agentindən Azərbaycan kommunist partiyasının rəhbəri vəzifəsinə qədər yol keçib.\nSSRİ dağılandan sonra kommunist Heydər Əliyev dönüb oldu milliyyətçi və 1993-cü ildə prezident kürsüsünü qəbul etdi. Ölümündən bir qədər əvvəl Heydər Əliyev oğlu İlham Əliyevi özünün varisi elan etdi. İlham Əliyev isə ötən il referendum keçirib özünün ömürlük prezidentliyinə yol açdı.\nHeydər Əliyevin şəxsiyyətinə pərəstiş elementlərinə Bakıda hər addımda rast gəlirsən. Hava limanı, şəhərin əsas prospekti onun adını daşıyır, hər tində isə onun portretləri asılıb. Heydər Əliyevə sitayişin mərkəzi isə onun yaşıl çəmənlikdə şam ağaclarının arasındakı məzarıdır.\nBurada Heydər Əliyevin heykəli ucaldılıb, mərmər üzərində Azərbaycanın xəritəsi həkk olunub.\nİlham Əliyevin prezident iqamətgahı Bakıdan 30 km aralıda yerləşir. Əzəmətli daş bina ətrafında gözəl bağ salınıb, prezidentin dincliyinin keşiyində isə onlarla polis əməkdaşı durub.\nHeydər Əliyevin şəxsiyyətinə pərəstiş elementlərinə Bakıda hər addımda rast gəlirsən\nQapıdan içəri girən kimi vestibülün gözəlliyi adamı heyrətə gətirir. Tavandakı dəlikdən otağa düşən işıq mərmər divarlardan əks olunaraq otaqda bərq vurur. Buradakı çilçıraq boyda lampanı hələ heç yerdə görməmişdim.\nVestibüldən dənizə və bağa açılan mənzərə bizi ikinci dəfə şoka saldı.\nƏliyev yalnız özünü deyil, yaxınlarını da dəbdəbə ilə əhatə edir. Bu yaxınlarda oğlu Heydər üçün Dubayda 44 milyonluq torpaq mülkü alıb.\nAzərbaycanın ən böyük düşməni Qarabağa iddia irəli sürən Ermənistandır. 1988-94 illərdə 30 min insanın həyatına son qoyan müharibədə Ermənistandan kömək alan Qarabağ erməniləri bu əraziyə nəzarət etməyə başladılar. Azərbaycan bu torpaqları işğal olunmuş ərazi sayır.\nBu müharibədə həlak olan azərbaycanlıların məzarlığı dəniz limanı üzərindəki yüksəklikdə salınıb. Xiyaban boyu 1990-cı ildə sovet ordusunun «Qara yanvar» adını alan hadisələr zamanı qətlə yetirdiyi Bakı sakinlərinin məzarları düzülüb.\nXiyabanın sonunda sovet ordusunun qurbanları ilə yanaşı, «Mart qurbanları»nın xatirəsinə ucaldılan abidə var. Mart hadisələrində Bakıda minlərlə müsəlman sovet ermənisi olan Şaumyanın diktəsi ilə qətlə yetirilib ki, bolşeviklər Bakıda hakimiyyəti ələ keçirsinlər.\nBakıya gələn hər bir rəsmi nümayəndə heyəti burada alovlanan əbədi məşələ əklil qoymalıdır.\nAVROPA DEMOKRATİKLƏŞMƏYƏ KÖMƏK EDƏCƏKMİ?\nMüxalifəti olmayan hansısa ölkənin demokratiyaya yaxınlaşmasına ümid ola bilərmi? Neft və qaz elə bir vacib amildir ki, Qərb ölkələri insan hüquqlarına görə Əliyevlə münasibətləri pozmaq istəmir.\nQərb Əliyevə təzyiq etməkdən çəkinərək, «qamçı və kökə siyasəti»nin ancaq ikinci metodunu tətbiq edir.\nAzərbaycan «Şərq tərəfdaşlığı» proqramında iştirak edən ölkələrdən biridir. Bu layihə iqtisadi böhrana görə bir qədər səngiyib, Praqa sammiti zamanı imzalanan sazişin birillik nəticələrini sual altına alanlar var.\nÇexiya Avropa Birliyinə sədrlik edərkən həyata keçirilən bu layihənin məqsədi 6 keçmiş sovet ölkəsinin Qərbə yaxınlaşmasını təmin etmək idi.\nLayihə Belarus, Ukrayna, Moldova, Ermənistan, Gürcüstan və Azərbaycanın inkişafına 600 milyon avro investisiyanın cəlb olunmasını nəzərdə tuturdu. Əvəzində isə bu ölkələr insan haqlarının vəziyyətini yaxşılaşdırmağa boyun olurdular.\nÇexiyanın Xarici işlər naziri Yan Kohout Bakıya səfəri zamanı deyir: «Hazırkı məyusluğu layihəyə olan həddən artıq böyük ümidlərlə izah etmək olar. Biz bir-neçə görüş keçirdik. Şəxsən mənim də ümidlərim böyük olsa da, deməzdim ki, məyus olmuşam».\nEyni zamanda o, bu layihənin uğursuzluqla nəticələndiyini qəbul etmir.\n«Azərbaycan bu layihədən öz qanunvericiliyini Avropa Birliyi standartlarına yaxınlaşdırmaq üçün faydalanmaq istəyir. Lakin azərbaycanlılar hesab edirlər ki, Avropa Birliyi də yeknəsək deyil, hərənin öz marağı var, ona görə də bir qədər bədbindirlər. Bizcə, hüquqi dövlət quruculuğu, insan haqlarının qorunması və demokratizasiya vacib məsələlərdir», – deyə Kohout əlavə edir.\nAZƏRBAYCANLILAR KARLOVI VARIYA GEDİRLƏR\nBakının küçələrində hər iki maşından biri «Jiquli»dir. Digərləri isə bahalı ciplərdir. Getdikdə varlanan bakılılar pullarını həm də Çexiyada xərcləmək istəyirlər, ilk növbədə isə Karlovı Varı kurortunda.\n«Şərq tərəfdaşlığı» proqramının Praqa sammiti, 7 may 2009\nOnlar bu yaxınlara qədər Çexiyaya viza almaq üçün Gürcüstan paytaxtına getməli idilər. İndi isə «Caspian Plaza»nın 16-cı mərtəbəsində yerləşən Çexiyanın Azərbaycan səfirliyinə sənədlərini verə bilərlər.\n«Azərbaycandan Çexiyaya ildə 3-4 min turist gedəcəyini təxmin edirik. Çex bülluru və çilçıraqları burada hələ də populyar olduğundan böyük pullar xərclənəcək», - Çexiyanın Azərbaycandakı səfiri deyir.\nMayın 14-də çex nümayəndə heyəti müvafiq saziş imzalayandan sonra Bakı ilə Praqa arasında hava əlaqəsinin yaradılması gözlənilir.\nÇexiyadan Azərbaycan gələn turistlər isə əsasən Qafqazı gəzmək istəyənlərdir. Azərbaycana əsas maraq doğuran tərəf isə çex biznesinin nümayəndələridir. Onlar Azərbaycana «nou-hau» və digər maraqlı təkliflər irəli sürülər.\nAZƏRBAYCANIN KİFAYƏT QƏDƏR QAZI VAR\nAzərbaycan «Nabucco» kəmərini öz ehtiyatları ilə təmin edə bilər.\nBir çex biznesmeni var ki, onu Azərbaycanda hələ də xatırlayırlar. Viktor Kojeni 90-cı illərin sonunda özəlləşdirmə vaxtı Azərbaycan neft sənayesini nəzarətə götürmək istəyirdi.\nSəfirdən soruşuram ki, azərbaycanlılar Kojenini yada salırlarmı? Cavab verir ki, xoşbəxtlikdən bircə dəfə də soruşan olmayıb.